
PREFAŢĂ 


„Bucură-te carte în care a fost scris Cuvântul. Textul acesta, aparent banal, mai cu seamă când este numai 
auzit, extras din 7riod, carte fundamentală pentru slujbele anului bisericesc răsăritean, mi se pare că rezumă, 
în ambele sensuri pe care doresc să le dezvolt aici, demersul științific al autorului. 

Primul sens ar putea fi cel direct literal, o carte — această lucrare întocmită în vederea obţinerii titlului de 
Doctor în domeniul Arte vizuale la Universitatea de Arte „George Enescu” din ași — in care cuvântul scris 
dobândește o pondere specială în prezentarea și în deslușirea unor sensuri ascunse în structuri arhitectonice 
și în imagini mai mult sau mai puţin cunoscute, văzute în sine sau interrelationate cu manifestări artistice 
fie din spaţiul moldav în secolele XV — XVI, fie cu artefacte dintr-o vastă arie culturală, ce merge din Egipt 
până în Italia și Europa Centrală, cu accente particulare, firești, în lumea bizantină și balcanică. 

Cel de-al doilea palier de interpretare, evident pentru cel care citește lucrarea și se oprește asupra anu- 
mitor aspecte, este unul mai subtil, pentru că aici și Carzea și Cuvântul trimit la conotatiile lor biblice și 
liturgice, pentru care dă seamă însuși o parte din titlul său: „Mesajul esbatologic". 

Explicaţia pentru îmbinarea celor două unghiuri de vedere nu rezidă numai în formaţia teologică de bază 
a autorului, ci în dorinţa și în efortul său de a o depăși — în această împrejurare — pe aceasta și de a accede la 
cunostiinte și la înţelegerea unor fenomene care transced propriul domeniu, într-un demers interdisciplinar 
care interferează cu istoria artelor. 

Ne aflăm astfel în fata unei încercări de sinteză, în care efortul de a îmbina armonic cele două componen- 
te, teologică și artistică, care își găsesc expresia în însăși creaţia arhitecturală și picturală a spaţiului liturgic, 
deci răspund unor comandamente teologice și „de comunicare vizuală”, am spune cu un limbaj actual, este 
clar, autorul bazându-se pe ideea că ele au fost folosite de când arta creștină și-a cucerit drept de cetate în 
viaţa Bisericii, dar au îmbrăcat, funcţie de loc si de timp, forme specifice si au putut fi investite, in contexte 
diferite, cu semnificaţii, și ele, diferite. 

Lucrarea intitulată „Mesajul esbatologic al spațiului liturgic creştin. Arhitectură și icoană în Moldova 
secolelor XV — AVI”, în ciuda unei anumite fárámitári a discursului, se remarcă prin conţinutul foarte dens 
de idei și de material faptic analizat. Acest întreg este susţinut de un număr foarte mare de imagini, dar 
și de originala „Antologie de fexte-sursd". Nici ilustratia, nici „Antologia” nu sunt „Anexe”, ci părţi comple- 
mentare textului de bază, pe care îl susţin și îl explicitează. Ne aflăm astfel, după știința mea, în fata unei 
prime încercări de a ilustra, exempu cu exemplu luat din arta Moldovei secolelor amintite, dar și cu unele 
exemplificări din cea universală, direct văzute de autorul curios să își lărgească orizontul vizual și astfel să 
se apropie mai bine de creaţiile pe care realitatea de acasă, devenită tot mai bogată în urma restaurărilor, 
începând cu cea din biserica lui Ștefan cel Mare de la Pătrăuți, unde este paroh din 2003, i-o ofereau. A 
ajuns astfel să caute echivalenta dintre cuvânt și imaginea sacră, folosită în scopul transmiterii mesajului 
Bisericii, în cazul de faţă, cel eshatologic, nu rezumat la câteva texte, teme sau imagini — punctul de pornire 
putând a fi oricare dintre ele —, ci la zeci de grupaje menite să decodeze, dintr-un unghi de vedere ce poate 
părea uneori subiectiv, dar cel mai adesea bazat pe surse de autoritate, sensuri ascunse sau propuneri ce pot 
deschide drumul unor cercetări viitoare. 


Câteva teme mari constituie osatura cercetării: 1) Confirmarea posibilităţii utilizării teoriilor generale 
despre simbol în cercetarea artei plastice medievale; 2) Identificarea în monumentele medievale din Mol- 
dova a unor elemente plastice ale căror semnificaţii pot fi urmărite în expresii artistice din diferite zone 
geografice și chiar din diferite perioade de timp; 3) Observarea mecanismelor de interacţiune din inte- 
riorul programului iconografic și dintre arhitectură și iconografie; 4) Redescoperirea de semnificaţii prin 
cercetarea comparatistă a unor elemente plastice exprimate în diferite arii geografice și prin realizarea unor 
conexiuni între expresiile scrise ale culturii creștine și iconografie. 

O altă idee interesantă este propunerea, metodologică de această dată, de a utiliza, în dermersul herme- 
neutic asupra iconografiei creștine, cele 4 niveluri de interpretare folosite în analiza textului biblic: literal, 
tropologic-moralizator, alegoric și anagogico-escatologic. Chiar dacă nu orice temă iconografică se pretează 
integral acestui tip de interpretare, propunerea poate fi reţinută și, până la un punct, aplicarea ei este îm- 
plinită în lucrare. În acest sens, unul dintre demersurile cele mai interesante, posibil de urmărit de-a lungul 
întregii cărţi, este permanenta relaţie pe care autorul încearcă să o demonstreze între sursele scrise și realiza- 
rea plastică, deci plasarea pe primul palier al analizei, cel numit „literar”. Ne aflăm aici în prezenţa celui mai 
constant tip de analiză, care urmărește, la rândul său, trei surse literare: biblică (vetero- și nou-testamentară), 
liturgiccimnograficá și patristică, care își găsesc o primă ilustrare sintetică, tot la nivel de texte, în cărţile de 
cult — Triodul de predilecție — și căutarea unor echivalente vizuale în construcţia bisericilor — în speţă a celor 
din Moldova — și în decorul parietal, predominant interior, dar și exterior, din care sunt extrase teme ce răs- 
pund ideilor-fortá de la care a plecat sau, asa cum se întâmplă în orice cercetare, a ajuns pe parcurs autorul. 

Mi se par interesante demonstrațiile care pleacă de la idei formulate de alti autori. Astfel, sintagma in- 
spirată „Spațiul cale” al lui Lützler, preluată si de alti autori, devine un „Spaţiu al pregătirii” și un „Spaţiu al 
împlinirii”, plecând de la premisa modelului biblic al Cortului revelat lui Moise și pus în operă în Templu de 
David și Solomon, regăsit în esenţa sa în structura spaţială a lăcașurilor moldovenești, care în forma lor dez- 
voltată includ, în primul tip de cale, exonartexul, pronaosul si gropnita, iar în cel de-al doilea, naos-altarul. 

În acest context, decorul pictat poate, în unele cazuri, să amplifice sau numai să sublinieze sensurile 
inculcate în receptacolul construit. Analiza selectivă a unor teme, mai amplă sau restrânsă uneori la simple 
enunturi este folosită programatic tot pentru a sublinia ideile de bază, care, într-un proces firesc în cercetare, 
urmează un parcurs spiralic. 

Desi titlurile capitolelor și ale subcapitolelor tind să aducă unele nuantári si particularizári, analiza atentă 
a întregului trimite la omniprezenta semanticii eshatologice. Evident, lucrurile stau așa din perspectiva teo- 
logică a parcursului Creaţie — Mántuire — Veșnicie. Intuite mai mult și demonstrate pe fragmente, realităţile, 
să le spunem, „artistice” ale Moldovei medievale sunt puse, toate, în subsidiar, așa cum rezultă explicit din 
text si implicit din modul de tratare de către autor sub semnul biruintei majore a lui Hristos asupra morţii, 
care justifică si adună în jurul său tot ceea ce se consideră a fi biruintá a Maicii Domnului, a Îngerilor, a 
Sfinţilor sau chiar a ctitorilor. 

As reveni, în final, la acel florilegiu de surse scrise. Justificarea unui asemenea demers amplu pleacă de 
la ideea că în arta religioasă răsăriteană medievală nimic nu a fost creat la întâmplare, că realizările con- 
structive și plastice au un fundament teologic descifrabil în sursele scrise, biblice, patristice și/sau liturgice, 
pentru a căror circulaţie în Moldova, în contextul pierderii foarte multor manuscrise, despre care bănuim 
că au circulat sau au fost copiate aici, spaţiul sacru și mai ales imaginile pot constitui o dovadă indirectă. 

Sustinutá de analiza monumentelor la fata locului, de cultura teologică si de începutul unei experienţe în 
domeniul istoriei artelor, de studiul bogatei bibliografii și de călătorii în străinătate menite să îi imbogáteas- 
că orizontul de cunoaștere și bagajul de imagini destinat comparatiilor, lucrarea părintelui Gabriel Herea, 


așa cum preconizam la început, este „o carte” și poate pregăti o „cale” spre cercetări viitoare. 


Prof. Univ. Dr. Tereza Sinigalia 


INTRODUCERE 


La graniţa dintre Imperiul Bizantin si Regatul Apostolic al Ungariei, sub influenţa culturală a Rega- 
tului Polono-Lituanian și presiunea militară a tătarilor, în secolele al XIV-lea și al XV-lea apare pe harta 
politică a Europei ţara Moldovei. Odată cu afirmarea politică, tânărul stat moldovenesc își construiește 
infrastructură militară, civilă și eclesială. Opt monumente! de artă din această perioadă sunt înscrise 
astăzi in Lista Patrimoniului Mondial, ca un aport original al Moldovei la cultura omenirii. Cartea de 
faţă este rodul unei cercetări asupra artei moldovenești din „perioada clasică”, ce se întinde din a doua 
parte a secolului al XV-lea până la sfârșitul secolului al XVI-lea, și cuprinde textul unei Teze de doctorat 
pe care am sustinut-o sub îndrumarea doamnei Prof. Univ. Dr. Tereza Sinigalia la Universitatea de Arte 
„George Enescu” din lași. 

Urmând un curs firesc al evoluţiei istorice, arta tânărului principat este dependentă de parcursul poli- 
tic, militar și economic al statului. La mijlocul secolului al XIV-lea, locuitorii ținuturilor dintre Carpaţii 
Orientali și râul Nistru au profitat de tulburările interne apărute în imperiul Hoardei de Aur și au sus- 
ţinut un proces de centralizare politică ce a dus la formarea statului medieval Moldova. Speculând con- 
junctura creată, monarhul angevin al Ungariei, Ludovic I cel Mare (1342-1382), reușește să impună la est 
de Carpaţi o structură politico-militară condusă de Dragoș, un voievod român fidel coroanei Ungariei. 
Conducerea acestei formaţiuni statale incipiente a fost preluată cu forţa de fostul voievod al Maramure- 
șului, Bogdan de la Cuhnea. Acesta organizează, înainte de anul 1365, o plecare a românilor maramure- 
seni nemulţumiţi de politica regală maghiară. Astfel, între anii 1359 si 1365, formațiunea statală de pe 
valea râului Moldova se transformă într-un catalizator care până la sfârșitul veacului al XIV-lea va uni 
în jurul său celelalte formaţiuni statale existente între Carpaţi și Nistru, creând un stat de sine stătător’. 

Cercetările arheologice întreprinse în perimetre locuite în secolul al XV-lea au demonstrat, privitor la 
construcţiile bisericești, existenţa în Moldova începutului de secol XIV a unor tradiţii constructive expri- 
mate în arhitectura bisericilor de lemn, din care s-au găsit vestigii la Rădăuţi, Suceava și Trotuș. În a doua 
jumătate a secolului se dezvoltă o atmosferă culturală ce favorizează apariţia unor biserici din zid, la care 
s-au folosit soluţii arhitectonice și decorative influențate de medii artistice bizantine, sârbești și gotice. 

Un exemplu al acestei evoluţii este biserica Sf. Nicolae din Rădăuţi. Săpăturile arheologice au demon- 
strat existenţa în interiorul actualului monument a unui edificiu bisericesc anterior, construit din lemn. 
Urmărind monedele și obiectele de podoabă descoperite în nivelul de funcționare al bisericii de lemn, 
arheologii Lia si Adrian Bătrîna au datat construcţia din lemn „cel târziu în deceniul al doilea al secolului 
al XIV-lea”, au precizat funcţia sa de „capelă a unei reședințe aparţinând unui reprezentant de frunte al 
feudalitátii locale” si au atribuit biserica de zid perioadei lui Petru I Mușat (1375-1391). Descoperind 


1 Bisericile de la Pătrăuți, Voroneţ, Arbore, Probota, Mănăstirea Humorului, Vatra Moldoviței, Catedrala Mitropolitană Sf. 
Gheorghe din Suceava și Suceviţa. 

2 Pentru mai multe detalii privitoare la formarea statului moldovenesc, vezi Victor Spinei, Moldova în secolele XI-XIV, p. 
290-331. 

3 Lia Bătrîna și Adrian Bătrâna, Contribuția cercetărilor arheologice la cunoaşterea arhitecturii ecleziastice din Moldova secolelor 


XIV-XV, în SCIVA, T2, aprilie-iunie, 1994, p. 147; Lia Bátrina, Adrian Bătrâna, Biserica Sf. Nicolae din Rădăuți. Cercetări 


mormintele atribuite lui Bogdan si Latcu in interiorul perimetrului bisericii de lemn, cercetárile arheolo- 
gice propun trei informaţii importante: (1) anterior „descălecatului”, în Moldova existau biserici de lemn, 
(2) în perioada de consolidare a statului, domnii nu reușesc să susţină o campanie de construcţii eclesiale 
din piatră, ci preferă să utilizeze edificii deja existente, (3) acest lucru funcţionând până la Petru 1 Mușat, 
în vremea căruia a fost ridicat monumentul actual de la Rădăuţi. Din timpul acestui domn se păstrează 
biserica Sf. Treime din Siret și au fost descoperite în judeţul Suceava ruine ale unor biserici la Suceava 
(în curtea bisericii Sf. Dumitru si sub biserica Sf. Gheorghe Mirăuţi), Giulești (com. Boroaia), Tulova 
(com. Vornicenii Mari), Volovát și Humorul Vechi, iar în judeţul Neamţ, la Netezi (com. Grumăzești)”. 

În perioada lui Petru 1 Mușat își face apariţia în Moldova un plan arhitectonic uzual în Serbia se- 
colului al XIV-lea, și foarte rar întâlnit în Bizanţ: £riconcul. El a fost identificat în ruinele bisericilor de 
la Tulova, Volovát și Humorul Vechi, fiind evident la biserica Sf. Treime din Siret. În legătură cu apa- 
ritia acestui tip de biserică la est de Carpaţi, academicianul Răzvan Theodorescu atrage atenţia“ asupra 
faptului că în ultimul sfert al secolului al XIV-lea, Moldova se afla în conflict cu Patriarhia Ecumenică 
din Constantinopol, datorită nerecunoasterii de către aceasta din urmă a episcopilor moldoveni Iosif si 
Meletie. Același tip de conflict exista în acea perioadă și între Patriarhia Ecumenică și Patriarhia Sârbă 
de la Pec. Prin urmare, în virtutea unui dinamism diplomatic vizibil în alte conjuncturi istorice, dar doar 
intuit în cazul de fata, Răzvan Theodorescu sugerează existenţa „unor posibile și total nestiute contacte 
în sfera spirituală, ... , între voievodul musatin al Moldovei și Mitropolia de Suceava — pe de o parte, si 
Serbia Lazarevicilor și Patriarhatul de Peci — pe de alta”. 

Tânărul stat moldovenesc ajunge la maturitate politică în timpul domniei lui Alexandru cel Bun. 
Acum, Patriarhia Ecumenicá recunoaște oficial Mitropolia Moldovei și canonicitatea hirotoniei mitro- 
politului Iosif I", recunoaștere ce trebuie privită ca un succes diplomatic important. Titlul de azfocrazor 
pe care Alexandru cel Bun și-l asumă în inscripţia brodată de pe epitrahilul, astăzi pierdut, păstrat la 
începutul secolului al XX-lea în Muzeul Lavrei Sf. Alexandru Nevski din Petersburg? spune mult despre 
pretenţia și exerciţiul de autodeterminare pe care le experimenta Moldova acelor timpuri. 

Din această epocă, cercetările arheologice au scos la suprafaţă ruine care demonstrează o intensă ac- 
tivitate constructivă, în interes religios, dar și laic. Sunt elocvente descoperirile de la Mănăstirea Neamţ, 
Moldoviţa Veche sau Bistriţa de Neamţ. Chiar dacă niciunul dintre aceste monumente nu a ajuns întreg 
până la noi, arheologii Lia și Adrian Bătrîna, pe seama cercetărilor arheologice întreprinse, scriu despre 
biserica de secol al XV-lea de la Bistriţa de Neamţ că „elementele de plan si de boltire înscriu monu- 
mentul în tipul de biserici cu plan dreptunghiular, acoperite cu o serie de cupole dispuse în filă și prinse 
sub un singur acoperiș”, biserica fiind „prototipul autohton al unei serii tipologice arhitecturale ce poate 
fi urmărită până în secolul al XVII-lea”. Academicianul Răzvan Theodorescu consideră efortul cultural 
din timpul lui Alexandru cel Bun ca un prag „dintre două momente majore ale civilizaţiei medievale 
moldovenești, cel al începuturilor pline de căutări, de opţiuni, și cel al afirmării strălucite, printr-o origi- 
nală sinteză, în vremea celor mai însemnați succesori ai voievodului, ... Stefan cel Mare si Petru Rareș”. 

Lucrarea pe care o propunem acum analizează din punct de vedere tematic vestigiile de artă din seco- 
lele XV-XVI, adică de la Alexandru cel Bun la Ieremia Movilă. Dat fiind faptul că ne dorim să realizăm o 


arheologice si iterpretări istorice asupra începuturilor țării Moldovei, Piatra Neamţ, 2012 

4 Ibidem,p. 147-151. 

5 Răzvan Theodorescu, Un mileniu de artă la Dunărea de Jos, p. 217-218. 

6 Răzvan Theodorescu, Implicaţiile balcanice ale începuturilor Mitropoliei Moldovei, în Hristos în Moldova, I, p. 169-194. 

7 Vezi scrisoarea din 26 iulie 1401 a Patriarhului Ecumenic Matei, în Hristos în Moldova, I, p. 18-21. 

8 Nicolae Iorga, Pazrabirul lui Alexandru cel Bun: Cel dintâi chip de domn român, în Studii asupra Evului Mediu Românesc, p. 
159-161. Reactualizarea informaţiilor despre această piesă pierdută, la Maria Ana Musicescu, La broderie roumaine, Bucureşti, 
Editura Meridiane, 1985, Cat. 8. 

9 Lia Bătrâna și Adrian Bătrîna, Contribuția cercetărilor... p. 156-160. 

10 Răzvan Theodorescu, Un mileniu..., p. 219. 


identificare a elementelor plastice simbolice care contin semnificaţii privitoare la realitatea eshatologicá, 
și să observăm implicaţiile arhitectonice și iconografice ale utilizării acestor simboluri, vom acorda o de- 
osebită atenţie acelor monumente care au fost restaurate sau care se păstrează în condiţii bune. 

Cercetarea noastră s-a constituit într-un demers hermeneutic ce privește deopotrivă arhitectura și 
iconografia medievală moldovenească și, prin urmare, abordează cele două aspecte din punct de vedere 
tematic. Trebuie spus de la început că nu ne propunem să epuizám sursele arhitectonice și iconografice, ci 
să le utilizăm ca exemple în demonstraţia tematică întreprinsă. Dat fiind faptul că „perioada clasică” mol- 
dovenească are niște limite în timp, am abordat mai amănunţit monumente de la începutul (Biserica Sf 
Cruce din Pătrăuți), mijlocul (Biserica Buna Vestire a Mănăstirii Moldoviţa) şi finalul ei (Biserica Învierea 
Domnului a Mănăstirii Suceviţa). Nu am ocolit însă monumente ca bisericile Coborârea Duhului Sfânt a 
Mănăstirii Dobrovăț, Adormirea Maicii Domnului a Mănăstirii Humor și Coborârea Duhului Sfânt a Mă- 
năstirii Dragomirna, care ocupă de asemenea un loc important în cercetarea noastră, datorită faptului că 
deţin elemente plastice simbolice care argumentează tezele propuse. Cititorul textului ce îl introducem 
acum va întâlni argumentele descoperite, pe tot cuprinsul lucrării. 

Formule artistice similare realizate în exteriorul Moldovei sunt folosite în lucrare nu pentru a demonstra 
fluxurile de influenţă culturală și circulaţia istorică a unor elemente plastice și tipuri iconografice, ci în sco- 
pul de a surprinde un context cultural creștin, context în care se integrează și Moldova secolelor XV-XVI, 
indiferent de sursele artistice imediate care au generat perioada de înflorire a artei moldovenești. 


* 


Cercetarea porneste de la o realitate general acceptatá de cátre cercetátori. Fie cá e vorba de istorici 
sau de teologi, cu totii sunt de acord asupra faptului cá arhitectura bisericeascá si programul iconografic 
ce o împlineşte contin un mesaj legat de drumul creștinului prin această viaţă spre Împărăţia cerurilor. 
Capacitatea culturală a iconologului, talentul pictorului, puterea financiară și unele intenţii ale ctitorului 
fac însă ca monumentele să arate diferit. Cercetarea comparatistă între biserici din Moldova medievală și 
expresii artistice întâlnite în diferite regiuni geografice demonstrează faptul că indiferent de consistenţa 
programului iconografic sau de complexitatea arhitectonică a unui monument, mesajul privitor la Împă- 
rátia cerurilor este prezent. 

De regulă, termenul teologic utilizat pentru a desemna existenţa oamenilor în Împărăţia cerurilor 
este acela de „eshaton”. Derivat din grecescul za eshaza (=cele din urmă), termenul este raportat la partea 


~» 


finală a existenţei creaţiei. lar această „parte finală” se referă la inexistența unei etape următoare si la su- 
pravietuirea veșnică a acestei etape „din urmă”. Eonul eshatologic este ziua împlinirii, ziua Împărăției 
lui Dumnezeu în toată plenitudinea sa". În eshaton, oamenii și natura vor avea o prezenţă transfigurată. 
Materialul nu va mai ascunde duhovnicescul, ci duhul va transfigura materia, trup uman sau natură, lu- 
cruri despre care vorbește atât lisus Hristos”, cât și Apostolul Pavel". 

Privitor la starea oamenilor în Împărăţia cerurilor, tot ceea ce știm este urmare a interpretării informa- 
tiilor parvenite prin revelaţie. Se spune că substanța materială va dobândi o nouă calitate și că spiritul va 
avea o existenţă stabilă, în jurul lui Hristos. Dorind să surprindă aceste credinţe, creatorii de artă creștină 


au utilizat elemente plastice simbolice. Nenaturalul trupurilor uscate, uneori ignorarea proporţiilor nor- 


11 Dumitru Stăniloae, Zeo/ogia..., vol. III, p. 143. 

12 Vezi și Boris Rădulescu, Sfânza Liturghie si Apocalipsa, tálcuite prin cuvintele de pe Cruce, p. 225. 

13 Marcu 12, 25 : „Căci, când vor învia din morti, nici nu se mai însoară, nici nu se mai mărită, ci sunt ca îngerii din ceruri”. 
14 1 Corinteni 15, 51-54 : „lată, taină vă spun vouă: Nu toti vom muri, dar toti ne vom schimba. Deodată, într-o clipeală de 
ochi la trámbita cea de apoi. Căci trâmbiţa va suna și morţii vor învia nestricăcioși, iar noi ne vom schimba. Căci trebuie ca acest 
trup stricăcios să se îmbrace în nestricăciune și acest trup muritor să se îmbrace în nemurire. Iar când acest (trup) stricăcios se 
va îmbrăca în nestricăciune și acest (trup) muritor se va îmbrăca în nemurire, atunci va fi cuvântul care este scris: Moartea a fost 
înghițită de biruinţă”. Vezi și textele vechitestamentare de la Isaia 25, 8: „El va înlătura moartea pe vecie”; si Osea 13, 14: „Din 
stăpânirea locuinţei morţilor îi va izbávi și de moarte îi va mântui. Unde este, moarte, biruinţa ta? Unde-ti sunt chinurile tale?”. 


male în pictarea feţei si a mâinilor, inserarea in aureolă a imaginii luminii necreate, toate acestea au rolul 
de a simboliza depășirea lumii materiale și participarea la existenţa eonicá, în Împărăţia cerurilor. 


Dar realitatea eshatologică (eon-ul) nu este doar viitoare, ci ea este contemporană timpului-durată 
(cronos-ul) în care trăiesc oamenii. Dumnezeu nu creează conul (timpul) eshatologic în momentul Ju- 
decátii de Apoi, ci eonul eshatologic este timpul în care trăiesc îngerii, din clipa creării lor. Atunci când 
timpul-durată (cronos) se va sfârși, oamenii trecuţi prin moarte și înviere își vor continua viata în conul 
eshatologic. Însă existența paralelă a timpului durată și a conului eshatologic permite oamenilor să pre- 
vizualizexe Împărăţia cerurilor, participând la misterul liturgic și dezvoltând un imaginar simbolic ce 
devine unul din fundamentele artei plastice creștine. Posibilitatea depășirii timpului durată și apropierii 
de eonul eshatologic prin timpul liturgic (kairos) este generată de Jertfa, Învierea lui Hristos din morți si 
Deschiderea porților raiului. Credinţa in biruinţa lui Hristos-Dumnezeu marchează esenţial imnografia 
liturgică, dar și arhitectura bisericească și iconografia. Imaginile verbale din textele scrise și elementele 
plastice simbolice din pictură se fundamentează semiotic pe evenimentul biruitor al Învierii lui Hristos. 


De altfel, argumentul teologic pentru reprezentarea plastică a trupului transfigurat al sfinţilor este 
chiar Învierea lui Hristos. Părintele Dumitru Stăniloae este categoric în această privinţă: „Pentru creș- 
tini, planul eshatologic, sau viaţa eternă de după moarte, nu e însă numai ceva viitor; ea a început prin și 
în Hristos Care a înviat ca om din morti. lar întrucât Hristos rămâne cu cei credincioși într-o legătură 
intimă sau chiar în ei, viaţa eternă a început și pentru ei ca arvună. De aceea în Noul Testament se spune 
că în Hristos suntem la sfârșitul veacurilor (I Corinteni 10, 11; Evrei 9, 26). O dată cu Hristos a început 
sfârșitul veacurilor, pentru că aceste veacuri s-au umplut prin Hristos cel prezent în ele de arvuna vieţii 
eterne. Cei ce cred în El trăiesc din viaţa Învierii Lui, fiind morti întrucâtva vieţii de păcat și veacurilor 
dinainte, eonului lumii acesteia’. Credinţa în prezenţa lui Hristos Dumnezeu-Om trecut prin moarte 
si înviere, în sânul Bisericii — prezenţă promisă de Însuși Hristos: „... si iată eu voi fi cu voi în toate zilele 


până la sfârșitul veacului. Amin”. 


— motivează și dirijează teologia și cultul către așteptarea vremurilor 
din urmă. Arhitectura și iconografia sacră preiau mesajul eshatologic existent în scrierile teologice și în 


cult, propunându-l în mod public cu ajutorul mijloacelor plastice specifice. 


Biserica moldovenească poate fi considerată o specie a spaţiului sacru creștin și deţine implicit, ca orice 
lăcaș de cult, o componentă arhitectonică și una simbolică. Componenta arhitectonică este marcată de 
revelarea Spafiului Sacru către Moise, David, Solomon și lezechiel. Arhitectonic, bisericile creștine preiau 
din revelaţie distincţia vechi-testamentará dintre Sfânta Sfintelor, Sfânta si Pridvor'. Componenta sim- 
bolică a bisericii se construiește complementar semanticii spaţiului sacru veterotestamentar. Cortul lui 
Moise"! și Templul lui Solomon? sunt imagini materiale ale Ierusalimului ceresc? și prin arhitectura lor 
simbolizează Cosmosul creat, alcătuit din lume sensibilă și lume inteligibilă”. Încăperea numită „Sfân- 
ta” simbolizează lumea materială, „Catapeteasma” simbolizează tăria? (cel de-al doilea cer), iar „Sfânta 
Sfintelor” simbolizează lumea inteligibilă, a cerului dintâi. Adică spaţiul sacru revelat este un microcos- 
mos ce conţine din punct de vedere simbolic întreaga creaţie, văzută și nevăzută. Aceste semnificaţii se 
transferă deplin si asupra spaţiului sacru creștin”. Diferenţa dintre simbolistica Templului și a Bisericii o 


15 Dumitru Stăniloae, Zeo/ogia..., vol. III, p. 144. 

16 Matei 28, 20. 

17 Vezi capitolul (II.1) „Revelarea spaţiului sacru” din prezenta lucrare. 

18 Vezi capitolele 25, 26 si 27 din cartea Ieşirea. 

19 Vezi capitolul 6 din cartea a II-a a Regilor și capitolul 3 din cartea a II-a a Cronicilor. 

20 Vezi capitolele 40, 41 si 42 din cartea profetului Iezechiel și capitolul 21 din Apocalipsa Sfântului loan Evanghelistul. 

21 Vezi capitolul (II.1) „Spaţiul sacru, în scrierile lui Cosmas Indicopleustes și Sfântul Maxim Mărturisitorul” din prezenta lucrare. 
22 Facerea 1, 6-8. 

23 Sfântul Maxim Mărturisitorul vede în Biserică „chip și icoană a întregului cosmos, constátátor din ființe văzute și nevăzute, 
având aceeași unitate și distincţie ca și el”. (Sf. Maxim Mărturisitorul, Myszagogia, p. 15). 


dau urmările kosmice ale Învierii lui Hristos. Înaintea acestui eveniment salvator, legăturile dintre lumea 
materială si cea spirituală erau aproape inexistente. În perioada Vechiului Testament, marele preot intra 
în Sfânta Sfintelor doar o dată pe an”, iar acest lucru marca tocmai inaccesibilitatea naturală a spaţiului 
ceresc, Urmările Învierii lui Hristos devin punctele de referinţă principale în istoria spaţiului și a tim- 
pului sacru, căci atunci a apărut posibilitatea deschiderii porţilor raiului” și atunci s-a rupt catapeteasma 
Templului”. Arhitectura bisericii propune o imagine a Universului sfinţit prin Jertfa si Învierea lui Hris- 
tos%. Semnificațiile edificiului de cult creștin nu mai vorbesc despre deosebirea dintre cele două lumi, 
ci despre căile de unificare deschise de Hristos. Astfel, componenta simbolică a edificiul eclesial creștin, 
în general, si a bisericii moldovenești, in particular, conturează Spațiul Sacru ca o poartă deschisă între 
sensibil și inteligibil, ca un spaţiu ce favorizează împlinirea eshatologică. 


Arhitectura și iconografia creștină sunt gândite simbolic, în contextul unei tentative liturgice de de- 
pásire a timpului-durată și de apropiere tainică de eonul eshatologic. Ținând cont de aceste lucruri, 
cercetarea noastră este o întreprindere hermeneutică și urmărește: (1) Confirmarea posibilităţii utilizării 
teoriilor generale despre simbol în cercetarea artei plastice medievale; (2) Identificarea în monumentele 
medievale moldovenești a unor elemente plastice a căror semnificaţii pot fi urmărite în expresii artistice 
din diferite zone geografice și chiar din diferite perioade de timp; (3) Observarea mecanismelor de in- 
teractiune din interiorul programului iconografic și dintre arhitectură și iconografie; (3) Redescoperirea 
de semnificaţii prin cercetarea comparatistă a unor elemente plastice exprimate în diferite arii geografice 
și prin realizarea unor conexiuni între expresiile scrise ale culturii creștine și iconografie. 


Am considerat necesar să începem cercetarea cu clarificarea unor noţiuni de hermeneutică ale ele- 
mentelor plastice simbolice și cu sublinierea influențelor reciproce dintre cultura creștină scrisă (Biblie, 
imnografie, patristică) și manifestarea ei plastică. Noţiunile teoretice utilizate în cercetarea simbolului 
le-am confruntat cu semnificaţiile unor elemente plastice iconice, pentru a verifica veridicitatea aplicării 
acestora în prezenta lucrare. Așa s-a născut prima parte a cărţii. Aceasta este intitulată „Hermeneutica 
simbolului în icoana de tradiţie bizantină” — referindu-se prin termenul de „icoană” la toate formele de 
exprimare ale imaginii sacre” — și începe cu analizarea echilibrului existent în culturile iudaică și crești- 
nă între cuvânt și imagine. Pornind de la poruncile date lui Moise și sfârșind cu Întruparea lui Hristos, 
cuvântul și imaginea se dezvoltă paralel si sunt investite cu valoare comunicationalá asemănătoare“. 
Drept urmare, propunem ca instrumentar teoretic pentru analizarea imaginii plastice iconice reguli în- 
tâlnite și în hermeneutica biblică. Pentru a demonstra utilitatea acestei soluţii și pentru a putea adapta 
metoda cercetării textului biblic în vederea unei interpretări științifice asupra icoanei, prima parte a Tezei 
pune alături argumente biblice, liturgice și patristice cu elemente teoretice ale hermeneuticii simbolului. 


Lucrarea evidenţiază faptul că noţiunea de simbol este parte constitutivă a culturii creștine și se exprimă 


24  Evrei 9,7: „În cel de-al doilea însă numai arhiereul, o dată pe an, și nu fără de sânge, pe care îl aducea pentru sine însuși și 
pentru greșealele poporului”. 

25 Cosmas Indicopleustés, Zopograpbie..., tome I, p. 452. 

26 Matei 16, 18-19: „Și Eu iti zic tie, cá tu ești Petru și pe această piatră voi zidi Biserica Mea si porţile iadului nu o vor 
birui. Si iti voi da cheile împărăției cerurilor”. 

27  Matei 27, 51-52: „Și iată, catapeteasma templului s-a sfâșiat în două de sus până jos, si pământul s-a cutremurat și pietrele 
s-au despicat; Mormintele s-au deschis și multe trupuri ale sfinţilor adormiti s-au sculat”. 

28  Evrei 9, 12: „Ela intrat o dată pentru totdeauna în Sfânta Sfintelor, nu cu sânge de tapi și de viței, ci cu însuși sângele Sáu 
și a dobândit o veșnică răscumpărare”. 

29 Termenul de „icoană” este folosit în acest text în accepțiunea sa largă, echivalentă cu „imagine sacră creștină”, cu trimitere 
specială la spaţiul Bisericii Răsăritene. 

30 Diferența dintre simbolul vechi-testamentar și cel nou-testamentar vine din scopul urmărit prin expresia simbolică. 
Mitropolitul Pergamului, Ioannis Ziziulas, spune că „După Învierea lui Hristos simbolurile creștine nu mai mediază între 
lumea naturală și spirituală, nici între Vechiul și Noul Testament, ci între Învierea și Parusia lui Histos”, apud Ioan I. 103 jr., de 
la Dionisie Areopagitul la Simeon al Tesalonicului, p. 11. 


x 


prin cuvântul scris si prin icoana „scrisă”*!. De asemenea, din capitolul despre funcţiile simbolului și ale 
icoanei se poate observa faptul că elementele plastice simbolice întâlnite în iconografie se supun unor 
categorii generale ale simbolului, apariţiile compoziționale ale acestor elemente plastice comportându-se 
asemenea simbolurilor verbale. 


Asemenea textului biblic, compoziţiile plastice deţin patru niveluri semantice, putând fi interpretate 
din punct de vedere (1) literal, (2) tropologico-moralizator, (3) alegoric și (4) anagogico-eshatologic. 
Considerăm că ar fi util cercetătorului ce își propune exerciţii hermeneutice asupra iconografiei creștine 
să accepte existența acestor niveluri diferite de interpretare. Ca soluţii de verificare a rezultatelor cer- 
cetării am propus analizarea contextului plastic și cultural în care s-a dezvoltat compoziţia analizată și 
identificarea unor „locuri paralele” în care aceasta a mai fost executată, identificare urmată de o analiză 
comparatistă. Acceptarea instrumentarului teoretic propus fereşte cercetătorul de derapaje periculoase ce 
ar favoriza ieșirea din contextul cultural. Retinerea pe care o au unii cercetători ai icoanei în legătură cu 
interpretarea alegorică poate fi atenuată în condiţiile existenţei și respectării unor reguli de interpretare. 
De asemenea, utilizarea metodei de cercetare comparatiste asigură posibilitatea unor verificări ale soluti- 
ilor interpretării prin descoperirea unor locuri paralele și prin analizarea contextului. 


Partea a doua a lucrării analizează arhitectura moldovenească și pictura murală din perspectiva exis- 
tentei unor idei teologice generatoare de soluţii arhitectonice și plastice în arta creștină. Această parte a 
lucrării se intitulează: „Spaţiul sacru creștin și valenţele sale simbolice”. Recunoscând în spafiu/ raiului și 
in fimpul îngerilor (eon esbatologic) finalitatea naturală a existenţei create de Dumnezeu, moldovenii își 
construiau spaţiul liturgic după regula revelată de Dumnezeu prin Moise, David, Solomon și lezechiel. 
Credinţa ce leagă edificarea spaţiului sacru creștin de revelaţia venită prin profeti se regăsește și în alte 
spaţii geografice. Lucrarea de faţă se referă însă la Moldova și argumentele sunt rezultatul unei cercetări 
întreprinse în acest spaţiu geografic. 

Arhitectura bisericii moldovenești propune o succesiune de încăperi, asemenea Cortului sau Tem- 
plului. Partea principală, naos-altarul, este asemenea Sfintei și Sfintei Sfintelor, ce sunt despărțite de o 
catapeteasmă. Încăperea (pronaosul) sau încăperile (exonartex, pronaos, gropniță)”, prin care trebuie 
să treci pentru a pătrunde în naos-altar, sunt semnificante ale curţii Templului. Astfel, edificiul eclesial 
este împărţit în două părţi: (1) un spaţiu al pregătirii“, pe care credinciosul trebuie să îl parcurgă în scop 
purificator, si (2) un spaţiu al împlinirii“, simbol al unirii lumii sensibile cu cea inteligibilă prin Jertfa și 
Învierea lui Hristos, spaţiu unde se petrece taina liturgică. Important de menţionat este faptul că biserica 
creștină, în general, și biserica moldovenească, în particular, nu sunt replici ale Templului din Ierusalim, 
asemănarea dintre acestea datorându-se modelului unic: Jerusa/imul ceresc”. Acest lucru pare a fi demon- 
strat de inserarea imaginii bisericii moldovenești în iconografia ce evocă revelații ale cortului“ sau ale 
templului”. 

Un simbol eshatologic răspândit în arhitectura moldovenească este Steaua cu opt colțuri. Cunoscut 
și sub numele de Roza vânzuri/or, aceasta semnifică în arhitectura și iconografia creștină Ziua a opta si 
Cerurile deschise. Ambele semnificaţii sunt predominate de noţiuni privitoare la eonul esbatologic. Ziua a 
opta este momentul în care va dispărea timpul-durată și se va instaura eshatonul, iar deschiderea cerurilor 


este un eveniment ce însoțește fiecare act revelator al lui Dumnezeu, orice revelaţie înfățișând celor ce 


31 A se vedea capitolul ,I.1. Valoarea imaginii în cultura creștină (icoană și cuvânt)” din prezenta lucrare. 

32 Cele trei încăperi nu sunt neapărat prezente împreună. În Moldova există biserici doar cu exonartex și fără gropniță 
(Părhăuţi, Baia) sau doar cu gropniță și fără exonartex (Dobrovăț). 

33  Alcátuit din pronaos, la care se adaugă în unele biserici pridvorul și gropnita. 

34  Alcătuit din naos si altar. 

35 Vezi capitolul ,IV.7. Sionul, Ierusalimul ceresc și Biserica” din Antologia de texte sursă. 

36 Vezi Fig. 80,81. 

37 Vezi Fig. 82, 84. 


locuiesc in timpul-duratá potentele eshatonului eonic promis. Acest element simbolic este utilizat in 
arhitectura moldovenească sub forma arcelor încrucișate de deasupra pronaosului unor biserici?? si in 


torsadele din piatrá executate in cupolele din naosul si pronaosul bisericii mari de la Dragomirna. 


Analizând contextual elemente plastice cu semantică eshatologică întâlnite in bisericile medievale 
moldovenești, se poate vedea cum mesajul eshatologic este vizibil începând din scena Judecății de Apoi, 
când îngerii închid sulul timpului istoric, și poate fi urmărit în iconografia evenimentelor legate de lupta 
si biruința asupra Antihristului, dar si în marea compoziţie a Rugaciunii tuturor sfinților în Împărăţia ce- 
rurilor. Considerăm că interacţiunea dintre compoziţiile plastice cu semnificaţii eshatologice descrie un 
„fir roşu” generator al unităţii simbolice a întregului spaţiu sacru. 

Atunci când interpretám o reprezentare plastică a unui sfânt sau o compoziţie plastică ce surprinde un 
eveniment istoric din viaţa lui Hristos sau a unui sfânt, constatăm că fiecare în parte propune un exemplu 
al biruintei asupra răului. Orice eveniment din viaţa lui Hristos e un pas înainte spre ordonarea materiei 
căzute, înfrângerea diavolului și deschiderea ușilor raiului. Compozițiile care o reprezintă pe Fecioara 
Maria relatează aspecte legate de Întruparea lui Hristos, fapt care reprezintă prima biruință istorică asu- 
pra urmărilor păcatului adamic. Scenele care înfățișează evenimente petrecute în Vechiul Testament sem- 
nifică profeţii despre biruinţa care va veni prin Hristos. Sfinţii mucenici, cuvioși și păstrători ai credinţei 
primesc în urma jertfirii sinelui propriu, biruintá din biruinţa lui Hristos. Iconografia îi înfățișează pe 
aceştia primind cununi ale biruinfei, de la îngeri sau de la Hristos Însuși. Biruinta finală va avea loc la 
Judecata de Apoi, moment în care toate se vor ordona în jurul lui Hristos, și diavolul nu va mai putea lucra 
dezordinea. Asta înseamnă că sensul profund al Ziruinfei este un sens eshatologic, biruinţa personală a 
sfinţilor fiind doar o pregătire pentru biruinţa finală de la Judecata de Apoi. Arta creştină demonstrează 
faptul că încă, din vechime, sensul eshatologic al biruintei era cunoscut. Cea mai clară dovadă în acest 
sens este iconografia votivă, ctitorii îngrijindu-se mereu pentru a fi reprezentaţi într-un context biruitor. 


Despre iconografia biruintei creștine scriem în partea a treia a lucrării, parte ce se intitulează „Ele- 
mente plastice cu semnificaţii eshatologice”. Structurată în șapte capitole, cercetarea urmărește diferite 
expresii ale temei biruintei. Primul capitol este dedicat icoanelor ce surprind biruintele lui Hristos, ur- 
mătoarele capitole fiind dedicate celor ce își iau biruinţa din biruința lui Hristos: Fecioara Maria, îngerii, 
mucenicii, credincioșii, cuvioșii și ctitorii. 

În acest context, un caz aparte îl reprezintă iconografia Fecioarei Maria. Reprezentările Maicii Dom- 
nului sunt strâns legate de imnografie, care pornind de la faptul că Fecioara a primit în pântece pe Dum- 
nezeu, a dezvoltat o suită de simboluri verbale” ce asociază imaginea Fecioarei Maria cu spaţiul locuit de 
Dumnezeu în ceruri și cu spaţiile sacre dedicate prezenţei sale pe pământ. Astfel, Fecioara este numită 
rai cuvântător, năstrapă, cort, templu, biserică însuflețită etc [IV.2]. Aceste texte imnografice susţin teoretic 
prezenţa plastică a imaginii Fecioarei la ușa, în mijlocul raiului sau Ierusalimului ceresc, cât si simboliza- 


rea Intrupárii cu ajutorul elementelor plastice care aduc aminte de metaforele folosite în textele profetice. 


Partea a patra a lucrării este dedicată analizării surselor liturgice, biblice și patristice, care au influenţat 
simbolul și metafora plastică existentă în icoană. Constatând bogăţia tematică, diversitatea și, în același 
timp, unitatea iconografiei din Moldova, Wilhelm Nyssen concluziona: ,Permanenta și libertatea acestei 
tematici pot fi înţelese numai din relaţia dintre spaţiul și evenimentul liturghiei care se săvârşeşte în acest 
spaţiu”. Prin urmare am acordat o atenţie deosebită textelor ce susţin evenimentul liturgic. Această 
parte a lucrării se intitulează: „Contextul cultural ce sustine semnificaţiile elementelor plastice — argu- 
mente biblice, imnografice și patristice”. Considerând că analiza detaliată a acestor texte ar trebui să facă 


38 Vezi sistemul de boltire a pronaosurilor de la Probota, Sf. Dumitru - Suceava și Moldoviţa. Vezi Fig. 221, 222. 
39 Vezi capitolul (1.6) „Imaginea verbală cu valoare simbolică” din prezenta lucrare. 
40 W. Nyssen, Pământ cântând în imagini, p. 28. 


obiectul 4061 cercetári teologice si dorind sá nu ne depártám de contextul studiilor de istoria artei din 
care s-a dezvoltat cercetarea ce urmeazá, am gándit partea a patra ca o antologie si am decis separarea 
acesteia de corpul lucrării și includerea textelor sursă într-o anexă intitulatá „Antologie de texte sursă”. 
Pe parcursul lucrării, atunci când vom socoti că textele din anexă vin ca un argument în plus demonstra- 
tiei aflate în desfășurare, vom face trimiteri la capitolele tematice ale antologiei. Pentru a nu fragmenta 
demonstraţia, trimiterile se vor materializa prin inserarea între paranteze pătrate a indicelui numeric al 
capitolului la care facem trimitere, așa cum am utilizat în paragraful anterior, atunci când scriam despre 
elementele simbolice asociate Fecioarei Maria. 

Necesitatea descoperirii conditionárilor dintre textul liturgic și iconografie vine din specificul perioadei 
studiate. Cercetătorul Egon Sendler, în lucrarea sa despre istoria icoanelor Fecioarei Maria, identifică două 
perioade majore de geneză ale acestora: secolele V-VIII și XV-XVI. Arta primei perioade este privită ca o 
expresie a fixárii adevárurilor de credinţă definite de sinoade, în timp ce în a doua perioadă, care se supra- 
pune cu obiectul cercetării de faţă, se „conferă icoanelor un caracter liturgic foarte explicit. Câteodată, tema 
icoanei urmează o cântare liturgică, adeseori textul slujbei furnizează detaliile icoanei”“. Dată fiind impo- 
sibilitatea actuală de a cerceta o lucrare exhaustivă scrisă în Evul Mediu sau în antichitatea creștină care să 
facă o legătură teoretică între aceste surse și arta creștină, am încercat să demonstrăm existenţa unui context 
cultural care să fi generat legătura dintre sursele creștinismului și diferitele sale expresii artistice. Această 
ultimă parte a cărţii vine în completarea părţii a treia, multe dintre capitole fiind omonime. Forma în care 
au fost sistematizate părţile a treia și a patra le transformă într-o culegere cu chei de interpretare științifică 
a elementelor plastice folosite în arta creștină din Moldova medievală și, prin extensie, de pretutindeni. 


Argumentele liturgice sunt culese din imnografia liturgică păstrată în Triod, Penticostar, Octoih, cele 
douăsprezece Mineie, Litughier si Molitfelnic. În urma cercetării întreprinse putem concluziona faptul 
că Triodul propune cea mai mare condensare de texte ce dezvoltă imagini verbale care au fost prelua- 
te în iconografie. Considerată „cel mai impresionant și complex monument al spiritualităţii liturgice 


ortodoxe”? 


, cartea Triodului jalonează perioada pregătitoare pentru Sărbătoarea Învierii, cu duminici 
tematice ce aduc aminte de Ínfricosata Judecată, Ixgonirea lui Adam din rai, Importanţa cultului icoanelor 
(Duminica Ortodoxiei), Posibilitatea incursiunii în eshaton încă din această viață (Duminica Sfântului 
Grigorie Palama), Importanța Sfintei Cruci, Importanţa conștientizării faptului că există o legătură per- 
manentă între Pământ şi Cer (Duminica Sfântului Ioan Scărarul), Exemplul cuvioasei Maria Egipteanca, 
Drumul spre Jertfă si Înviere. Omonimia evidentă cu importante teme iconografice întâlnite in Moldo- 
va? ne-a determinat să tratăm cu deosebită atenţie cartea Triodului în vederea descoperirii unor legături 


teologice între textul cărţii și imaginea pictată. 


Datorită faptului cá Triodul ca si celelalte cărţi de cult, a suferit în timp modificări“, am socotit 
necesar să propunem în carte cât mai multe argumente literare, astfel încât să demonstrăm faptul că 


41 Egon Sendler, Icoanele bizantine ale Maicii Domnului, p. 7. 

42 Diacon Ioan I. Icá jr., în descrierea cărții Triodu Explicat, mistagogia timpului liturgic, de Makarios Simonopetritul, coperta 
a IV-a. 

43 Înfricoșata Judecată este pictată în zona de intrare a pronaosului, sau în apropierea acesteia, la bisericile de la Pătrăuți, 
Arbore, Probota, Humor, Coșula, Moldoviţa, Voroneţ, Râșca. Izgonirea lui Adam din rai este pictată pe latura de vest a stâlpilor 
pridvorului la Humor și Moldoviţa, și pe peretele de nord la Voroneţ și Suceviţa. Importanţa cultului icoanelor și Importanța 
Sfintei Cruci sunt strict legate de arta bisericească, sfinţi apărători ai icoanelor și Sinodul al VII-lea Ecumenic fiind prezenţi 
în pictura din Moldova. Importanţa conștientizării faptului că există o legătură permanentă între Pământ și Cer este marcată 
în iconografie prin Scări/e de la Dobrovăț, Scara lui Iacov din pridvorul Sucevitei, Scara lui Ioan Scărarul de la Suceviţa și Râșca. 
Rolul Cuvioasei Maria Egipteanca în mentalul moldovenesc este mărturisit de pictarea sfintei în zona portalului de trecere în 
naos, așa cum poate fi văzut la Dobrovăț, Humor, Probota etc. 

44  Triodul în limba greacă își definitivează redactarea începută în secolul al V-lea spre sfârșitul secolului al XIV-lea. În anul 
1522, Triodul este tipărit pentru prima dată la Venetia, varianta tipărită atunci păstrându-se fără modificări până astăzi. Vezi 
Makarios Simonopetritul, Triodul Explicat, mistagogia timpului liturgic, p. 19-27. 


acele modificári survenite in timp nu puteau sá afecteze perpetuarea unui context cultural-religios foarte 
larg ce exista in secolele XV-XVI in regiunile ce se exprimau liturgic cu ajutorul cártilor de cult de rit 


bizantin. 


Sperám cá rezultatele cercetárii expuse in continuare vor fi un argument pentru pástrarea solutiilor 
iconografice si arhitectonice traditionale, lucrarea de fatá incercánd sá isi aducá aportul la intelegerea 
interconexiunilor ce există între textul biblic, imnografia liturgică și arta plastică creștină. 

Fig. 1. Sfintii ierarhi Atanasie, Silvestru, Ioan 
Gură de Aur, Vasile al Cezareei, Grigorie 
Teologul, Nicolae, Chiril și Ignatie Teoforul, 
urmaţi de Sfântul Arhidiacon Ștefan. Sfinţii 
sunt surprinși în rugăciune, sensul liturgic al 
evenimentului fiind semnificat de reprezentarea 
isus Hristos Agnef pictată sub fereastră - Altar. 
Pătrăuți. 

Fig. 4. Diavolul se ascunde sub chip de înger, pentru a 


sufletele drepţilor ajunse acolo împreună cu Adam și Eva - Altar. Bălinești. ispiti pe Sfântul Nicolae - Exteriorul peretelui de sud. 
Humor. 


Fig. 5. lisus Hristos Dumnezeu este răstignit între doi tâlhari. În partea dreaptă a compoziţiei este reprezentat profetul 
Moise, iar sub braţele Crucii sunt pictate două personaje alegorice: Biserica și Sinagoga. Insertiile simbolice au rolul de a 
sublinia plinirea Vechiului Testament prin Jertfa lui Hristos - Naos. Probota. 


Fig. 6. Pictat în grota din muntele pe care Fig. 7. Adam și Eva stau în genunchi în Fig. 8. Tronul pregătit pentru Judecată este 
este înfiptă Crucea Rástignirii, Adam jelește fata Tronului pregătit pentru Judecată (al pictat deasupra mormântului familiei ctitorilor 
urmările faptei sale - Naos. Moldoviţa. Hetimasiei) - Pridvor. Probota. bisericii - Arcosoliumul din Pronaos. Arbore. 


10x» ~. SOM i SR e ㆍ 
Fig. 9. Cupola Naosului și iconografia din jurul Pantocratorului semnifică Împărăţia Fig. 10. Asociat cu imaginea Cărţii și cu cea a Porumbelului, Tronul 
cerurilor și revelarea lui Hristos la Judecată. În Catedrala Mitropolitană din Suceava, pe pregătit pentru Judecată devine un simbol al Sfintei Treimi, simbol ce 
unul dintre pandantivii situaţi imediat sub tamburii ce susţin cupola este pictat Tronul se întărește prin asocierea compoziţiei cu imaginea lui Iisus Hristos 
pregătit pentru Judecată. Catedrala Sf. Gheorghe-Suceava. Pantocrator și a lui Dumnezeu Cel Vechi de Zile - Altar. Probota. 


Fig. 11. Pronaosul face parte din zona 
propedeutică a unei biserici. Prin urmare, 
iconografia pronaosului va marca realităţi 
privitoare la slăbiciunile vieţii de pe 
pământ si va propune exemple pentru 
depășirea acestora. Istoria fiecărui sfânt 
din Calendar este un asemenea exemplu. 
În Pronaosul Catedralei Mitropolitane 
din Suceava, pe bordura pintenului de 
piatră ce susţine arcele, este pictat un 
desen labirintic. Ar putea fi o generalizare 
simbolică a greutăților întâmpinate în 
efortul de depășire a slăbiciunilor omenești 
- Catedrala Sf. Gheorghe-Suceava. 


Fig. 12. Mormintele familiei lui Petru Rareș sunt găzduite de gropnita bisericii de la Probota. În fereastra acestei încăperi, desenul labirintic este 
asociat cu S/eaua în opt colțuri. Această asociere interacționează simbolic atât cu semnificaţiile victoriilor spirituale obţinute de sfinţii din fiecare zi 
a anului, sfinţi pictaţi în pronaos și gropniță, cát și cu finalitatea fericită pe care și-o doreau ctitorii. Steaua cu opt colţuri semnifică Împărăţia cea 
veșnică - Gropniţă. Probota. 

Fig. 13. În biserica de la Humor, desenul Fig. 14. Asocierea desenului Fig. 15. Asocierea S/elei în Fig. 16. Desenele geometrice 


labirintic este pictat din pridvor până labirintic cu ușile de intrare opt colțuri cu reprezentarea au fost folosite încă din cele 
la ușa naosului, încadrând practic în biserică poate fi o sugestie Coborârii la iad poate fi o mai vechi timpuri pentru 
mormintele ctitorilor - Gropniţă. asupra faptului că semnificaţiile dovadă a faptului Steaua în decorarea unor edificii - 
Humor. Labirintului era cunoscute - opt colțuri semnifică învierea Mormântul martirilor de la 
Exonartex. Voroneţ. oamenilor alături de Hristos - Halmyris. Sec. IV. Murighiol. 


Naos. Pătrăuți. 


Fig. 17. În bisericile de la Humor şi Moldoviţa, scena Rugului Aprins (parte din ciclul Imnului Acatisf) este asociată cu Asediul Constantinopolului, compoziţie ce semnifică 


biruinţa obţinută de societatea creștină cu ajutorul lui Dumnezeu - Exteriorul peretelui de sud. Moldoviţa. 


Fig. 18. Pentru a semnifica biruinta mucenicului asupra 
tiranului persecutor, iconografia îl reprezintă pe Ioan 
Botezătorul purtându-și in mâini propriul său cap tăiat - 
Naos. Humor. 


Fig. 19. Pentru a simboliza biruinţa spirituală a mucenicilor asupra tiranilor persecutori, Sfinţii 
sunt reprezentaţi doborând sub picioarele cailor pe împărații ce i-au condamnat la moarte fizică - 
Stâlpul de vest al pridvorului. Moldoviţa. 


Fig. 20. În cazul bisericii de la Suceviţa, scena Asediului Constantinopolului este înlocuită cu Uciderea 
călugărilor din Rait si Sinai. Asocierea cu scena Rugului Aprins subliniază din nou biruinţa celor care cer 
ajutor de la Dumnezeu - Exteriorul peretelui de sud. Suceviţa. 


Fig. 21. Dumnezeu îi vorbește lui Moise din interiorul unui rug 

Fig. 22. Rugul Aprins este un simbol profetic despre Întruparea din Fecioara 


aprins. Scena deschide Ciclu! vieții lui Moise - Gropniţă. Suceviţa. Maria, datorită calităţii sale de a arde fără a se mistui, asemenea Fecioarei care va 


naște rămânând Fecioară - Altar. Suceviţa. 

Fig. 23. Icoana Maicii Domnului a Rugului Aprins ín munte este o Fig. 24. Icoana Maicii Domnului a Rugului Aprins. Venită in Moldova ca o influenţă 
compoziţie specifică bisericii de la Suceviţa. Chenarul interior compoziţiei ^ a culturii creștine dezvoltate in Rusia, icoana contine elemente plastice care 
are rolul de a sublinia dimensiunea imaterială a minunii petrecute în amintesc de cele mai importate profeţii despre Intruparea lui Hristos, dar si de 
Muntele Sinai - Gropniţă. Suceviţa. sfârșitul lumii materiale și Judecata de Apoi - Naos. Suceviţa. 


Fig. 25. (stânga) Coborârea Dubului Sfânt este 
hramul ultimei bisericii construite de Ștefan cel 
Mare - Pronaos. Dobrovăț. 


Fig. 26. (dreapta) În icoana de hram de la 
Dobrovăț, zugravii lui Petru Rareș pictează 
printre primitorii darurilor Duhului Sfânt 
mulţime de regi și de curteni. 


pictaţi, alături de episcopi și preoți, în scena Pregăfirii pentru Dumnezeiasca Liturghie. Se repetă astfel excepţia 
din compoziţia Coborârii Duhului Sfânt, aflată pe același perete - Pronaos. Dobrovăț. 


Fig. 29. Dumnezeiasca Liturghie este inscripţia compoziţiei cunoscute si sub numele de Liturghia îngerilor. 
Iisus Hristos este Arhiereul în jurul Căruia se ordonează comunitatea liturgică într-un efort de ordonare a 
întregului cosmos creat - Tamburul turlei. Catedrala Mitropolitană Sf. Gheorghe-Suceava. 


Fig. 30. Cete de îngeri alcătuiesc o procesiune liturgică, purtând pe umeri și în mâini Fig. 31. Procesiunea formată din îngeri, episcopi, 
obiecte sacre utilizate în slujbele tainice ale creștinismului, în scena Pregăzirii pentru preoţi, călugări, rege și curteni se îndreaptă către o 
Dumnezeiasca Liturghie - Proanos. Dobrovăț. Sfântă Masă unde se va săvârși Liturghia. 


naos-altar se realizează printr-o cameră a mormintelor, cameră ce contine o scară de urcare spre tainitá 
și baldachinul funerar de deasupra mormântului episcopului Efrem de Rădăuţi (adormit în anul 1626). 
Spaţiul naos-altarului este susţinut la exterior cu ajutorul a cinci contraforți, câte doi spre estul și vestul 
absidelor de nord și sud, și în axul absidei altarului până sub fereastră. 


Încheiem scurta prezentare a tipurilor de biserici ce se regăsesc în Moldova, cu biserica mare a Mănăs- 
tirii Suceviţa (Fig. 223). Construită de fraţii Movilesti, între anii 1582-1584, biserica cu hramul Învierea 
Domnului este considerată „testamentul” stilului moldovenescs% inaugurat la Pătrăuți. Intrarea în prid- 
vorul bisericii se face atât dinspre sud, cât și dinspre nord prin două foișoare cu coloane specifice stilului 
muntenesc de arhitectură. În afară de acestea, biserica este împărţită în pridvor, pronaos, gropniță, naos si 
altar. Sistemul de boltire al pridvorului propune o cupolă susţinută pe patru pandantivi mari, cupolă ce la 
rândul ei este fragmentată arhitectonic prin intermediul unei stele în opt colţuri. Pronaosul este împărțit 
în două travei despărțite de un arc median, travei ce sunt luminate fiecare de câtre două ferestre și sunt 
acoperite de câte o cupolă susţinută pe trompe. Gropniţa bisericii este dublată de o tainitá a cărei scară 
începe aici, este luminată dinspre sud și nord, și este acoperită cu o boltă semicilindrică a cărei ax este 
orientat nord-sud. Naos-altarul are un plan triconc, cu abside spre nord, sud și est. Absidele aflate în naos 
sunt strápunse de câte trei ferestre“, iar absida altarului este strápunsá de o singură fereastră aflată în 
axul hemiciclului. Turla ce se înalţă deasupra naosului își trimite greutatea spre ziduri cu ajutorul cunos- 
cutului sistem de arce moldovenești încrucișate. Biserica are șapte contraforți, cinci dispuși asemănător 
bisericii de la Moldoviţa (spre estul și vestul absidelor laterale și sub fereastra altarului) și doi dispuși pe 
colţurile de nord-vest și sud-vest ale pridvorului. 


Trecerea în revistă a principalelor monumente din perioada studiată evidenţiază asemănările și deose- 
birile dintre soluţiile arhitectonice ale diferitor etape de dezvoltare a stilului moldovenesc. După cum s-a 
putut observa, construcţia de biserici în Moldova nu se baza pe repetarea acelorași soluţii arhitectonice, 
ci fiecare monument e particularizat prin elemente proprii. Chiar și atunci când încadrăm mai multe 
biserici într-o grupă, deosebirile dintre bisericile aceluiaș grup sunt ușor de sesizat. Monumente care la 
prima vedere sunt identice, asa cum sunt cele de la Arbore și Reuseni, dezvăluie la nivelul bolților soluţii 
diferite. Ordonarea spaţiului arhitectonic după principiile Spațiului Pregátirii si Spaţiului Împlinirii pot 
fi recunoscute însă la toate monumentele moldovenești, această ordonare nefiind de altfel o inovaţie 


moldovenescă, ci o integrare a arhitecturii eclesiale din Moldova în largul context al arhitecturii creștine. 


11.5. BISERICA „SFÂNTA CRUCE" DIN PAÁTRAUTI - 
NOTE ICONOLOGICE 


Intitulată „Spaţiul sacru creștin și valenţele sale simbolice”, partea a doua a prezentei lucrări anali- 
zează substratul simbolic al edificiului sacru creștin, în general, și a bisericii moldovenești, în particular. 
Concluziile cercetării împart edificiul arhitectonic în două părţi cu semnificaţii complementare: (1) un 
spaţiu al pregătirii, numit si „spaţiu cale”, compus din pridvor, pronaos și gropnitá ^*^ și (2) un spaţiu al 
împlinirii, numit și „spaţiu popas”, compus din naos și altar. 

Asa cum s-a demonstrat fragmentar până în acest punct al cercetării, programul iconografic sustine 


și accentuează împărţirea simbolică și liturgică a edificiului arhitectonic. Următoarele trei capitole vor 


685 Paul Henry, Monumente din Moldova..., p. 232. 

686 Acest mod de a rezolva iluminarea naosului cu ajutorul a câte trei ferestre în fiecare absidă va deveni una din caracteristicile 
arhitecturii din Moldova în secolul al XVII-lea. Vezi Sorin Ulea, Prima biserică a Mănăstirii Putna — contribuţie la studiul fazelor 
de dezvoltare a arhitecturii medievale moldoveneşti, în SCLA-AP, T.16, Nr. 1, p. 35-63, București, 1969, p. 36. 

687 Pronaosul se întâlnește la majoritatea monumentelor, gropnita și pridvorul având apariţii episodice. 


analiza în mod special interacţiunea dintre arhitectura și iconografia bisericilor de la Pátráuti, Moldoviţa 
și Suceviţa, cu implicaţiile iconologice specifice fiecăruia dintre cele trei monumente. 


Biserica de la Pătrăuți (Fig. 224)%8 a fost construită de Stefan cel Mare (1457-1504) în anul 1487. 
Edificiul a rămas astăzi cea mai veche biserică dintre cele păstrate de la acest voievod, datorită faptului 
că alte biserici construite în primii treizeci de ani de domnie nu se mai păstrează sau au fost modificate 
în secolele ulterioare. Un exemplu despre aceste modificări este biserica Adormirii Maicii Domnului de la 
Mănăstirea Putna unde își pregătise din timp loc pentru înmormântare. Construită în anii 1466-1469, 
biserica Putnei va fi radical refăcută în secolul al XVII-leas%. Rămânând cea mai veche biserică de la 
Stefan cel Mare, Pătrăuții sunt cea mai veche prezenţă a stilului moldovenesc în arhitectură și, până la noi 
descoperiri“, păstrează cel mai vechi program iconografic ce se întinde în toate încăperile unei biserici 
din Moldova. Biserica este dedicată Sfintei Cruci si a fost pictată în anii imediat următori construirii 
de către o echipă de zugravi greci. Observaţii asupra paternităţii grecești a picturilor de la Pătrăuți sunt 
făcute de André Grabar, care a atribuit picturile lui Gheorghe din Tricala$?, zugravul grec înmormântat 
la Hârlău in 153059. Restaurările recente au confirmat legăturile ce există între iconografia Pătrăuţilor si 
pictura grecească din secolul al XV-lea. Într-un studiu recent, Tereza Sinigalia scria: „Inscripţiile grecești 
de la Pătrăuți și stilul picturilor trimit aproape indubitabil la un șantier itinerant din lumea greceascá" ^, 
La această opinie subscrie și Emil Dragnev: „Cu toate că în această privinţă au fost expuse mai multe 
opinii, credem că prezenţa inscriptiilor grecești poate fi explicată printr-un singur lucru: realizatorii pic- 
turilor au fost greci" ^^, 


Pictura din această biserică este considerată programatică** datorită faptului că prin intermediul ei, 
Ștefan cel Mare se asociază cu imaginea împăratului roman Constantin cel Mare (306-337). Această 
asociere nu este o noutate în istoria creștinismului. Încă din secolul al IV-lea, Eusebiu din Cezareea, emi- 
nenfa cenușie de la curtea lui Constantin, idealiza imaginea primului împărat creștin și teoretiza impor- 
tanta urmării acelorași căi pentru fiecare principe creștin ce îi va urmas”. Elka Bakalova observă faptul cá 
Împăratul Constantin cel Mare a devenit un prototip imperial si un simbol al legitimităţii imperiale, nu 
doar în Bizanţ, ci și pentru toti conducătorii politici ortodocșis%. Asocierea dintre conducătorii politici 
și împăratul Constantin a fost exprimată, de obicei, în iconografie, prin pictarea reprezentării Sfinţilor 
Constantin si Elena înălțând Crucea, în proximitatea tablourilor votive. În Serbia, poate fi urmărită 
această interacţiune la bisericile de la Mileševo, Staro Nagoricino, Gračanica și Psaca, in Bulgaria la Bo- 
jana și Ba&kovo“”, iar in Moldova poate fi urmărită de la Pătrăuți la Suceviţa. 


688 În anul 2010, cu bunăvoința doamnei Olaru Maria, am efectuat o cercetare între fotografiile și cligeele rămase de la 
profesorul universitar Leca Morariu. Pasionat de fotografie, Leca Morariu a fotografiat metodic cele mai importante biserici 
vechi din Bucovina. Am scanat clișeele și am utilizat unele dintre imaginile descoperite în cercetările mele. 

689 Actuala biserică de la Putna este construită în timpul domnitorilor Gheorghe Ștefan și Istrate Dabija, fiind finalizată în 
1662. Vezi Repertoriul..., p. 49; Sorin Ulea, Prima biserică..., în SCLA-AP, T. 16, Nr. 1, București, 1969, p. 35-63. 

690 Care ar putea fi făcute cu ocazia unei restaurări a picturii din Biserica Sfântul Nicolae din Rădăuţi. 

691 Tereza Sinigalia, Eg/ises de Moldavie — Church of Moldavia, în România, Patrimoine Mondial — World Heritage, p. 44. 

692 A. Grabar, Les croisades de l'Europe orientale dans l'art, p. 170. 

693 N. Iorga, Inscripfii din bisericile României, vol. I, p. 6. 

694 Tereza Sinigalia, Relația dintre..., p. 61. 

695 Emil Dragnev, Enigma Pătrăuților, O versiune de interpretare, nota 72, p. 164. 

696 Răzvan Theodorescu, Această poartă a creștinătății, p. 1-16. 

697 Emilian Popescu, Szudiu introductio la Viafa lui Constantin cel Mare, p. 12. 

698 Elka Bakalova, The image of the ideal ruler in medieval bulgarian literature and art, p. 41. Pentru mai multă bibliografie pe 
aceastá temá, a se vedea nota 23, p. 70, din lucrarea citatá. 

699 Petre Guran, Nouveau Constantine, Nouveau Silvestre, p. 137. 


înlocuit în toate ansamblurile iconografice cu albastru smalţ. Analizele chimice efectuate în bisericile de 
la Galata (lași), Slatina, Sf. Gheorghe-Suceava (scena Ofranda Baldachinului) şi Suceviţa nu au identifi- 


cat pigmentul azurit, culoarea albastru fiind alcătuită exclusiv din smal (silicat sintetic de calciu, potasiu 
si cobalt)”%. 


11.6. BISERICA BUNEI VESTIRI DIN VATRA MOLDOVITEI - 
NOTE ICONOLOGICE 


Pregătirea biruintei în spaţiul cale al primelor trei încăperi 


E] 


Edificiul eclesial ce se păstrează până astăzi in comuna Vatra Moldoviței a fost construit de Petru Rareș 
în anul 1532 și a fost pictat în anul 1537 (Fig. 243). Datorită unităţii dintre programul iconografic interior 
și cel exterior și stării de conservare multumitoare la exterior, ne-am hotărât să analizăm mai atent acest 
monument. 

Iconografia pridvorului, desfășurată pe peretele de vest al bisericii și pe cei patru stâlpi (Fig. 103), in- 
teractioneazá istoric și simbolic într-un mod ce se mai întâlnește doar la biserica din Humor”. Istoria 
creării omului, Istoria căderii omului şi Istoria omenirii după cădere, pictate pe partea de vest a stâlpilor, sunt 
reprezentate în succesiune istorică. Toate aceste scene de pe registrele din partea de vest a stâlpilor sunt în 
relaţie simbolică cu Judecata de Apoi (Fig. 104). Corelarea simbolică este întărită de poziţionarea scenelor 
cu ajutorul unei soluţii arhitectonice ce creează un spaţiu de prezentare a iconografiei astfel încât să fie 
posibilă vizionarea din aceeași poziţie a celor două extremităţi ale existenței materiale: „Începutul” Și „Sfâr- 
șitul”, raiul din care cade Adam și Raiul în care sunt așteptați urmașii lui Adam. Iar aceasta se realizează 
evidentiindu-se distanţa istorică dintre cele două momente cu ajutorul spaţiului interior al pridvorului. Jux- 
tapunerea ciclului hristologic cu cel al Facerii, așa cum apare în naosul bisericii de la Suceviţa, sau lecturarea 
iconografică simultană a Facerii și Judecăţii de Apoi, asa cum apare în pridvoarele cu stâlpi de la Humor 
și Moldoviţa, sunt considerate de Anca Vasiliu mărturisiri ale unităţii simbolice dintre Adam cel vechi și 
Adam cel nou, pridvoarele deschise adăugând acestei semantici și o soluţie de comprimare simbolică a 
timpului și a spaţiului material’. 

Privitor la valoarea calitativă a raiului primordial (din Ciclul Creației) si a raiului eshatologic (din Judecata 
de Apoi), se remacă o soluţie plastică folosită constant pentru a arăta superioritatea spaţiului și timpului în 
care se petrec anumite evenimente: fondul alb. Este vorba de înlocuirea fondului de albastru celest ce este 
utilizat de regulă deasupra fondului de verde teluric, cu un fond de alb. Astfel, în Ciclul creației lumii şi a 
omului, din momentul în care omul este pus de Dumnezeu în rai, fondul scenelor devine alb7? (Fig. 73, 74, 
103, 244). Acest mod de a trata spaţiul încetează imediat din momentul în care Adam este alungat din rai. 
Trecerea spre spaţiul slab calitativ al pământului perisabil se face prin porţile de foc ce străjuiesc intrarea în 
spaţiul de o calitate ridicată a raiului. Aceeași soluţie cromatică este folosită și în cadrul scenei Judecata de 
Apoi, când din momentul trecerii prin porțile de foc, spaţiul recâștigă acest fond alb. Compoziţia ce adu- 
nă simbolurile raiului, de la Avraam, Isaac și Iacov, la Fecioara Maria, în mijlocul grădinii Edenului, este 
scăldată într-un alb ce poate avea ca sursă doar nemijlocirea luminii divine (Fig. 75, 245). Pornind de la 


imaginea Celui vechi de zile”, Louis Réau vede în culoarea albă „simbolul luminii eterne"75. 


790 loan Istudor, Consideraţii tehnice asupra unor picturi murale din România (epocile antică, medievală si modernă), in RMI, 
LXXII, Nr. 1, 2001-2003; Idem, Noţiuni de chimia picturii, p. 337-361. 

791 Dumitru Năstase, în Istoria artelor plastice ín România, vol. I, p. 342. 

792 Anca Vasiliu, Ce/ebrări..., p. 16; Idem, Monaszeres de Moldavie... p. 201, 202. 

793 Virgil Vătășianu, Pictura murală din nordul Moldovei, p. 27: „fundalul alb ... simbolic pentru reprezentarea raiului”. 

794 Vez subcapitolul (III.1) „Cel vechi de zile”. 

795 Louis Réau, Iconograpbie..., tome premier, p. 72. 


Într-un mod cu totul neașteptat, cromatica in alb a fondului apare si la o scenă din Sinaxar, este 
vorba despre Zămislirea Sfintei Fecioare Maria (Fig. 246). În această scenă, Sfânta Ana și Sfântul Ioachim 
primesc de la îngeri vestea despre faptul că vor avea un copil, într-un spaţiu asemănător cu cel al compo- 
ziţiilor ce doresc să sugereze raiul. Considerăm că asocierea dintre realitatea eshatologică și evenimentul 
istoric al zămislirii Fecioarei se realizează în contextul atributelor liturgice care sunt asociate Născătoarei 
de Dumnezeu: rai cuvåntător, casă a lui Dumnezeu, etc [IV.2]. Iconologul ce a hotărât utilizarea fondului 
alb ar dori astfel să marcheze importanţa evenimentului istoric al zămislirii Fecioarei, care va deveni pod, 
scară şi uşă către rai [IV.2.6]. 


Întorcându-ne la stâlpii pridvorului de la Moldoviţa, remarcăm faptul că feţele dinspre nord, est si sud 
ale acestora au permis inserarea unor scene care se integrează simbolic în contextul parcurgerii existenţei 
pământești. Este vorba despre Ciclul biruinfelor sfinților mucenici (Fig. 105), Ciclul din viața Sfântului 
Nicolae, Ciclul minunilor Arhanghelului Mihail (Fig. 247) si Vămile Văzdubului (Fig. 106). Toate cele patru 
cicluri iconografice interacționează cu Scena Judecății de Apoi, în contextul biruintei asupra Antihristului. 
Ciclurile iconografice prezintă biruinte individuale asupra diferitelor metamorfoze ale Antihristului, iar 
Judecata de Apoi prezintă biruinţa definitivă asupra acestuia. 

Teologic vorbind, raiul este obţinut de cei care au reușit să învingă cele două forme de manifestare ale 
Antihristului: „profet mincinos” si ,ucigas" 7 [1V.8.10]. Antihristul este unealtă a diavolului și lucrează 
pe pământ sub formele denuntate de textul biblic”%. Victoria finală asupra diavolului este administrată 
de Arhanghelul Mihail”, reprezentarea acestei profeţii existând în interiorul scenei Judecății de Apoi 
(Fig. 248). Arhanghelul însă, prin misiunea ce îi este atribuită, lucrează și în istorie, ajutând pe oameni să 
depășească ispitele Antihristului [IV.4]. Aceasta este raţiunea interacțiunii Cic/ulului minunilor Arhan- 
ghelului Mihail cu scena Judecăţii de Apoi. 

Ciclul biruinfelor de pe faţa de sud a stâlpului de sud-vest înfățișează înfrângerea Antihristu- 
lui sub forma sa de ucigaș. Împărații persecutori au fost considerati încă de la prima persecuție 
unelte ale diavolului. Prin acceptarea martiriului cu credinţa în Învierea lui Hristos*', mucenicii 
îl biruie pe diavol“ și primesc cununa biruintei?? de la Dumnezeu (Fig. 249)[1V.3.6]. Asa se 
explică schema iconografică în care Sfinţii Mucenici Dimitrie și Mercurie ucid pe împărații ce 
i-au condamnat la moarte, când în istoria fizică s-a întâmplat invers. Reprezentarea Sfântului 
Gheorghe ucigând balaurul este o metaforă ce trimite direct la victoria asupra diavolului, al cărui 
simbol este balaurul*%. 


796 Epistola a doua către Tesaloniceni a Sfântului Apostol Pavel 2, 9: „Iar venirea aceluia (Antihrist) va fi prin lucrarea lui 
satan, însoţită de tot felul de puteri și de semne și de minuni mincinoase”. 

797 Apocalipsa 13, 15: „Și i s-a dat ei să însufle duh chipului fiarei, ca chipul fiarei să și gráiascá și să omoare pe toti câţi nu 
se vor închina fiarei”. Apocalipsa 17, 6: „Și am văzut o femeie, beată de sângele sfinţilor și de sângele mucenicilor lui Iisus, si 
văzând-o, m-am mirat cu mirare mare”. 

798 vezi şi Cristian Bádilitá, Metamorfozele Antibristului la Părinţii Bisericii, p. 17. 

799 Apocalipsa 12, 7: „Și s-a făcut război in cer: Mihail si îngerii lui au pornit război cu balaurul. Si se rázboia si balaurul si 
îngerii lui. 9: Și a fost aruncat balaurul cel mare, șarpele de demult, care se cheamă diavol și satana, cel ce înșeală pe toată lumea, 
aruncat a fost pe pământ și îngerii lui au fost aruncaţi cu el”; Apocalipsa 20, 2: „Și a prins pe balaur, șarpele cel vechi, care este 
diavolul și satana, și l-a legat pe mii de ani". 

800 Fapte 7, 55-56, 60: „lar Ștefan, fiind plin de Duh Sfânt și privind la cer, a văzut slava lui Dumnezeu și pe Iisus stând 
de-a dreapta lui Dumnezeu. Și a zis: lată, văd cerurile deschise și pe Fiul Omului stând de-a dreapta lui Dumnezeu! ... Și, 
îngenunchind, a strigat cu glas mare: Doamne, nu le socoti lor păcatul acesta! Și zicând aceasta, a murit”. 

801 Apocalipsa 12, 11: „Și ei l-au biruit prin sângele Mielului și prin cuvântul mărturiei lor si prin aceea că viaţa până la moarte 
nu și-au iubit-o”. 

802 Epistola soborniceasca a Sfantului Apostol Iacov Cap. 1, 12: „Fericit este bărbatul care rabdă ispita, căci lămurit făcându-se 
va lua cununa vieţii, pe care a făgăduit-o Dumnezeu celor ce Îl iubesc pe EP. 

803 Apocalipsa Sfântului Ioan Teologul Cap. 12, 9: „Și a fost aruncat balaurul cel mare, șarpele de demult, care se cheamă 
diavol și satana, cel ce înșeală pe toată lumea, aruncat a fost pe pământ și îngerii lui au fost aruncaţi cu el". 


Constantin cel Mare a bisericii de pe Sfântul Mormânt, Eusebiu scrie: „în afara orașului a început im- 
păratul să înalțe locașul său închinat mântuitoarei biruinte a Domnului asupra morţii, înzestrându-l cu 
prisos de bogăţie și dărnicie. Încât lesne ne vine nouă a spune că aceasta ar putea fi acea nouă și înnoită 
cetate a Ierusalimului dinainte vestită prin profeti, pe care ne-o vestesc și ne-o cântă un noian de texte 
inspirate" 9, 


11.7. BISERICA ÎNVIERII DOMNULUI DE LA SUCEVITA - NOTE 
ICONOLOGICE 


Contextul confesional din a doua jumătate a secolului al XVI-lea 
si influenta sa asupra Moldovei 


Li *, 


Contextul istoric si confesional din estul Europei in a doua jumátate a secolului al XVI-lea este mar- 
cat de schimbári dramatice ce au dus pentru un timp la disparitia totalá a ierarhiei ortodoxe din Lituania, 
Ucraina și estul Poloniei. Este practic imposibil ca Ieremia Movilă (1595-1606), care trimitea regulat 
reprezentanţi în seimul (parlamentul) de la Varșovia“, să nu fi fost influenţat de evenimentele istorice 
paneuropene declanșate încă de la începutul secolului al XVI-lea de Reforma protestantă și Contrarefor- 
ma papală. Drept urmare, vom începe intreprinderea hermeneutică asupra bisericii de la Suceviţa (Fig. 
275) încercând să facem o scurtă incursiune în istoria perioadei. 

Publicarea în anul 1517 a celor 95 de teze ale lui Martin Luther (1483-1546), prin care se combăteau 
diverse practici ale Bisericii Romane și se propuneau soluţii teologice noi, a declanșat in Europa ceea ce 
s-a numit mai apoi Reforma Protestantă. Fenomen istoric venit pe un fond de nemulţumire generalizată 
ce exista în toate clasele sociale ale Europei de Vest, Reforma se răspândește foarte repede în Germania, 
Franţa, Ţările nordice, Elveţia si, mai apoi, Anglia. Reclamând libertate religioasă, diferiţi gânditori pro- 
testanti vor forma nuclee ale reformei în zonele geografice unde își desfășurau activitatea. Drept urmare 
reforma vine cu soluţii doctrinare diferite din Franţa și Elveţia lui Jean Calvin (1509-1564) și Huldrich 
Zwingli (1484-1531) până în Anglia lui Henric al VIII-lea (1509-1547). 

Reacţia Romei a fost organizată prin Conciliul de la Trento, ale cărui ședințe s-au întins, cu între- 
ruperi, pe o perioadă de 18 ani. Întâlnirile au avut loc între 13 decembrie 1545 si 11 martie 1547, între 
1 mai 1551 si 28 aprilie 1552, și între 13 ianuarie 1562 si 4 decembrie 1563*^. Prin actul final dat în 1564 de 
papa Pius IV, Biserica Romano-Catolică a hotărât direcţiile ce trebuiau urmate pentru contracararea reformei 
protestante. Una din direcţiile importante care vor fi date în grija Ordinului lezuit a fost aplicarea hotărârilor 
de unire ale Sinodului de la Ferrara și Florenţa, ce se tinuse între 1438 si 1439. La acest sinod participase si 
un reprezentant al Moldovei, în persoana mitropolitului Damian, trimis de domnitorii Iliaș și Ștefan (1435- 
1442). Mitropolitul Moldovei semnase actele de unire cu Biserica Romei, alături de alti 16 mitropoliți, patru 
loctiitori de patriarhi și de împăratul Ioan al VIII-lea Paleologul“. Chiar dacă mare parte dintre semnatari vor 
fi denunţat semnătura în anii ce au urmat, ordinul iezuit, ce fusese înfiinţat de Ignatiu de Loyola (1491-1556), 
se va folosi de documentele sinodului pentru a cere ajutor autorităţilor politice din Regatul Poloniei și mai apoi 
din Transilvania, în vederea unirii ortodocșilor cu Biserica Romano-Catolică*”. 

În partea a doua a secolului al XVI-lea, nord-estul Europei se va organiza politic și militar în funcţie 
de uniunea dintre Polonia și Lituania, uniune care se proclamă la Seimul (Dieta) de la Lublin din anul 


843 Eusebiu de Cezareea, Viața lui Constantin cel Mare, p. 140. 

844 Vezi D. Ciurea, Despre Ieremia Movilă si situaţia politică a Moldovei la sfârşitul sec. XVI si începutul sec. XVII, p. 105. 
845 Ioan Rámureanu, Milan Şesan, Teodor Bodogae, Istoria Bisericească Universală, p. 206-229. 

846 Ioan Rámureanu, Isforia Bisericească Universală, p. 265. 


847 Vezi Daniel Stone, The Polisb-Litbuanian State, 1386-1795, p. 136-139. 


1569. Conducátorul noii uniuni statale se va intitula rege al Poloniei si mare duce al Lituaniei. Cálugárii 
iezuiti veniserá in Polonia incá din 1564 si incepuserá misiunea de intárire a romano-catolicismului. 
Intrarea Lituaniei și Ucrainei sub sceptrul aceluiași rege a adus în zona lor de influenţă o mare zonă 
geografică locuită de creștini ortodocși. Sprijiniti de regii Ștefan Bathory (1575-1586) si Sigismund al 
III-lea Vasa (1587-1632), iezuiţii vor reuși să convingă cea mai mare parte a episcopilor ortodocși să 
semneze în 1596, la Brest, unirea cu Biserica Romei. Biserica Ortodoxă din Polonia și Lituania rămânea 
cu doi ierarhi, care la scurtă vreme după sinod au și murit. Până in anii 1620-1621 când patriarhul Teofan 
al Ierusalimului va hirononi la insistenţele cazacilor, în secret, la Kiev, șase episcopi și un mitropolit, creș- 
tinii ortodocși din uniunea de state Polono-Lituaniană nu au avut ierarhie bisericească, fiind confruntati 
cu diverse încercări de atragere la uniatie sau la catolicismul propriu-zis. 

Mai mult decât atât, regele Sigismund va favoriza în 1570 stabilirea centrului socinienilor unitarieni la 
Racow?^, lângă Cracovia. Felix Faustus Socinius (11604) a adus în Polonia ideile unchiului sáu Laelius 
Socinius (mort în 1562 la Zürich). Doctrina acestora era în primul rând antitrinitară, ceea ce a dus la 
recunoașterea lor de către celelalte confesiuni ca arieni. Comunitatea unitarian-socinianá din jurul Cra- 
coviei a devenit foarte prosperă și s-a răspândit repede cu ajutorul școlilor pe care le infiintau, până in 
anul 1638, când au fost alungaţi din Polonia. 

Problema din Polonia a fost considerată foarte gravă de către loctiitorul scaunului patriarhal din Con- 
stantinopol, patriahul Meletie Pigas al Alexandriei (1590-1601), care trimite în Polonia pe renumitul 
teolog Chiril Lukaris, pentru a fi rector al colegiilor ortodoxe din Ostrog și Vilnius și reprezentant ad- 
ministrativ al Patriarhului. Iniţiativa păstrării și apărării ortodoxiei a fost luată de „frăţiile ortodoxe” de la 
Vilnius, Lutk, Lwow si Kiev si de prinţul Constantin de Ostrog?"!, care în anul 1581 va sprijini publicarea 
unei versiuni slavone a Bibliei. 


La hotarul de vest al Moldovei, Principatul autonom al Transilvaniei proclama în 1543, în Dieta 
de la Cluj, principiul libertăţilor religioase. Ideile lui Luther ajunseseră deja în Transilvania prin 
învățatul sas loan Honterus (1498-1549) care editează și tipărește la Brașov scrierile reformatorului 
german. În anul 1550, Dieta de la Cluj recunoștea luteranismul ca religie acceptată, pentru ca în 
anul 1556, Dieta de la Sebeș să hotărască desfiinţarea Episcopiei catolice de Alba Iulia și alungarea 
episcopilor si preoţilor catolici din Transilvania. Lucrurile nu se opresc aici. În anul 1564 princi- 
pele loan Sigismund Zapolya (1559-1571) convoacă Dieta de la Aiud, care recunoaște calvinismul 
ca religie oficială, pentru ca Dieta de la Turda din 1568 să recunoască și unitarianismul ca „religio 
recepta”s%?. Pentru a înţelege mai bine care era starea confesională a Transilvaniei trebuie spus că, în 
1571 principele loan Sigismund Zapolya va fi înmormântat de către unitarieni, după ce fusese pe 
rând catolic, luteran și calvin. 

Istoricul american Peter Sugar aseamănă situaţia confesională a Transilvaniei acelei perioade cu rea- 
litátile religioase din cantoanele Elveţiei. Acesta menţionează totuși o diferență majoră: in Transilvania, 
cel puţin o jumătate din populaţie, românii ortodocși, nu erau recunoscuţi din punct de vedere politic, 
social si religios ca parte a statuluis*?. 


Subiectul cărţii noastre, Moldova, nu este scutită de tulburări generate de noile curente religioase. 
Istoricul Șerban Papacostea interpretează, cu argumente solide, persecuțiile împotriva armenilor, sașilor 
și maghiarilor rezidenţi în Moldova secolului al XVI-lea, ca reacţii, ale lui Ștefan Rareș și Alexandru 


848 Nicolae Chifăr, Sinodul de la Iaşi în contextul politico-religios din prima jumătate a secolului al XVII-lea, p. 62-64. 
849 Ion Rámureanu, Isforia Bisericească..., p. 220. 

850 Daniel Stone, The Polish ..., p. 217. 

851 Nicolae Chifăr, Sinodul de la lagi.., p. 63. 

852 Ion Rámureanu, Isforia Bisericească..., p. 431, 432. 

853 Peter F. Sugar, Southestern Europe under Ottoman Rule, 1354-1804, p. 154, 155. 

Fig. 205. În biserica de la Bălinești, Sfinţii 
Stâlpnici sunt asociaţi celor patru pilaștri ce 
susţin bolta semicilindrică a naosului. 

Fig. 206. „Pe cel ce biruieste il voi face stâlp în templul Fig. 207. ,Simtita locuinţă având-o pe stâlpul tău, iar 
Dumnezeului Meu" (Apocalipsa 3, 12) - Sfânt stálpnic. cea gândită in cereasca cetate a Sionului celui de sus. 
Bălinești. Miratu-s-au îngerii ... Simeoane cuvioase" (Minei). 

Fig. 208. Biserica Tierii capului Sfântului Ioan 


Botezătorul din Arbore. Secţiune și plan, conform 
G. Balș. 


Fig. 209. Biserica Taierii capului 
Sfântului Ioan Botezătorul. 
Vedere dinspre vest. 


Crearea omului 


Viaţa Sfântului Gheorghe 


Viaţa Sfântului Dimitrie 


Vămile vàzdubului 


Viaţa Sfântului Nichita 


Viaţa Sfintei Parascheva 

Fig. 210. Boltá moldoveneascá 
pe arce etajate (in retragere), 
conform G. Ionescu. Pronaos. 
Borzesti. 1493. 


Fig. 211. Boltá moldoveneascá 
pe arce etajate (in retragere), 
conform G. Ionescu. Pronaos. 
Arbore. 1502. 

Fig. 213. Biserica Pogorârea Duhului Sfânt de la Dobrovăț. Secţiune, conform V. Drăguţ. 

Fig. 214. Catedrala Mitropolitană Sf. Gheorghe din Suceava. Secţiune si plan, Fig. 215. Biserica Adormirea Maicii Domnului a Mănăstirii Humor. Secţiune și 
conform G. Balș. plan conform G. Balș. 


Fig. 216. Pridvorul deschis în felul cum se regăsește la Moldoviţa și Humor este Fig. 217. Crearea lumii şi Judecata Universală, începutul si sfârșitul existenței 
o soluţie arhitectonică specific moldovenească - Biserica Mănăstirii Humor. materiale, pot fi vizionate în același timp, chiar dacă se află pe suprafeţe diferite 
Vedere dinspre vest. - Detaliu din 216. 


Fig. 218. Rectitorind Mănăstirea Probota, Petru Rareș întemeiază o nouă 
necropolă voievodală - Biserica Sfântu/ Nicolae. Vedere dinspre sud. 


Birui afele Imnul | Pilda | Viafa 
Sfinților Acatist al Asediul Fiului Sfântului 
Mucenici Bunei Vestiri | Constantinopolului Risipitor | Nicolae 


Rugăciunea Tuturor Sfinților 


în Împărăția Cerurilor 


Fig. 219. Biserica Mănăstirii Humor. Vedere dinspre sud. Spaţiul pregătirii 는 Spaţiul împlinirii 

Fig. 220. Biserica Bunei Vestiri a Mănăstirii 
Moldoviţa. Secţiune si plan, conform C. Balș. 


E Fig. 306. lisus Hristos Dumnezeu, îmbrăcat în haine imperial- 
arhieresti si așezat pe tronul de judecată, întâmpină familia 
voievodului Ieremia Movilă. Fecioara Maria intervine ca mijlocitoare 
în evenimentul prezentării familiei domnești în fata Judecătorului - 
Naos. Suceviţa. 


Fig. 307. Ieremia Movilă este reprezentat săvârșind un ceremonial 
bizantin rezervat Împăratului și familiei sale în noaptea Învierii 
Domnului. Voievodul poartă în mâini o Cruce cu pietre scumpe și 0 
pânză ce conţinea pământ - Detaliu din 7aZ/oul votiv. Suceviţa. 

Fig. 308. Mitropolitul Gheorghe Movilă si călugărul Ioanichie, tatăl fraţilor M. 
într-o compoziţie amplă ce surprinde Sfânta Liturghie - Naos. Suceviţa. 


ovilă, sunt reprezentaţi rugându-se, 

Fig. 309. Scena Jisus Hristos Mielu] Domnului marchează Fig. 310. Compoziţia a cărui protagonist istoric este Mitropolitul 
realitatea tainică a prezenţei Trupului și Sângelui lui Gheorghe Movilă prezintă Sfânta Liturghie în jurul imaginii 
Hristos în Sfânta Împărtășanie - Altar. Suceviţa. Iisus Hristos Mielul Domnului - Detaliu din Fig. 308. 

Fig. 311. Iconografia altarului sustine Fig. 312. Prezenţa Sf. Pavel in compoziţia Împărtășirea Apostolilor Fig. 313. Ínfelepciunea şi-a zidit 

liturgic - Împărtășirea apostolilor cu Sfântul Trup. Suceviţa. cu Scumpul Sânge arată că nu avem de-a face cu anamneza unui  sieși casă - Altar. Suceviţa. 
eveniment istoric, ci cu o realitate bisericească - Suceviţa. 


(Fig. 355)". Arta religioasă din Moldova secolelor XV-XVI așază de obicei în acest spaţiu reprezen- 
tarea unui personaj alegoric căruia i se atribuie numele de „Cosmos” (Fig. 38, 119, 356). Nikolai Ozolin 
consideră că această soluţie iconografică a fost generată de necesitatea de a marca unitatea simbolică a 
popoarelor ce primesc harul Sfântului Duh, necesitate apărută în urma fărâmițării Imperiului bizantin, 
în anul 1204. O soluţie compozitionalá prin care se alătură reprezentării regelui Cosmos o suită de 
„curteni”, este prezentă în secolul al XVI-lea și începutul secolului al XVII-lea în Moldova lui Petru 
Rareș și a lui Ieremia Movilă'%5. Cele spuse sunt demonstrate de reprezentările de la Dobrovăț (Fig. 25, 
26) şi de pe ferecătura unuia dintre manuscrisele Mitropolitului Anastasie Crimca. În ambele poate fi 


văzut împreună cu Cosmosul un grup de oameni, simbol al tuturor neamurilor. 


Dumnezeiasca Liturghie 


Biruinta lui Hristos nu este una doar teoretică și istorică, ci are un potential mistic ce se actualizează 
prin Liturghie. Această finalitate eclesiologică a biruintelor lui Hristos este surprinsă plastic în compo- 
ziţii ca Dumnezeiasca Liturghie pictată de obicei în turlă, Împărtășirea Apostolilor, Iisus Hristos Agnef si 
Iisus Hristos în mormânt, pictate în axul altarului și, respectiv, în proscomidiar. Există o constantă com- 
pozitionalá a acestor teme iconografice in spatii foarte ample, așa cum se poate observa și din fotografiile 
propuse în anexă. 

Scena cunoscută sub numele de Împărtășirea Apostolilor se remarcă printr-o consecvență ce depășește 
ca timp o mie de ani. Schița compozitionalá de pe Patena din argint de la Riha, datată între anii 570- 
580 și păstrată în colecţia Dumbarton Oaks din Washington D.C., se reîntâlnește în compoziţiile de 
mozaic și frescă din perioadele următoare. Patena de argint descoperită în anul 1911 la Riha în apropiere 
de Antiohia, are 34 de centimetri diametru și 908 grame. lisus Hristos este reprezentat de două ori, in 
oglindă, stând în spatele sfintei mese și oferind Euharistia sub forma pâinii și a vinului celor doisprezece 
apostoli ce sunt grupaţi șase de-a dreapta sfintei mese și șase de-a stânga. Desfășurarea liturgică se pe- 
trece in fata unei arhitecturi de fundal comparată de Louis Bréhier cu faţada palatului lui Dioclețian din 
Spalato'%$. O patená de argint asemănătoare, atribuită tot secolului al VI-lea, a fost descoperită în Alep 
și se păstrează astăzi în Muzeul de Arheologie din Istanbul (Fig. 357). 


1057 


Rugăciunea comună” a oamenilor și îngerilor, în timpul Sfintei Liturghii, este surprinsă plastic 


printr-o amplă scenă ce se numește Dumnezeiasca Liturghie. Această compoziţie este numită de obicei 


108 în toate reprezentările 


Liturghia Îngerească, datorită personajelor exclusiv angelice întâlnite aproape 
cunoscute. Considerăm că această denumire nu acoperă întreaga arie semantică a scenei, deoarece ele- 
mentele simbolice purtate de îngeri în procesiune sunt o trimitere directă la evenimentul liturgic, eveni- 
ment ce este propriu existenţei materiale și are rolul de a uni sensibilul cu inteligibilul. Misterul liturgic 
are o existenţă legată strict de istorie, de perioada în care oamenii nu se pot întâlni direct cu Hristos1%?. 


Putem vorbi despre participarea îngerilor la Liturghie alături de oameni, dar nu despre o Liturghie 


1053 Coborârea Duhului Sfânt, a doua jumătate a secolului XI, Museum für Byzantinische Kunst (nr.inv. 579). 

1054 Ibidem, p. 146-149. 

1055 Ín vara anului 2010 am avut bucuria sá fiu martorul vizitei părintelui Nikolai Ozolin la Biserica Cozerárii Duhului Sfânt de 
la Dobrovăț. Nu mică a fost mirarea părintelui când a constatat supraviețuirea schiţei compoziționale bizantine până în secolul al 
XVI-lea. Personal i-am oferit imaginile cu ferecătura Tetraevanghelului de la Dragomirna, imagini ce demostreazá persistenta 
acestei idei cel puţin până la începutul secolului al XVII-lea. 

1056 Louis Bréhier, L'ar? Byzantin, p. 125-126. 

1057 Liturgbhier, p. 130: „Stăpâne Doamne, Dumnezeul nostru, Cel ce ai așezat în ceruri cetele si oștile îngerilor si ale 
arhanghelilor spre slujba slavei Tale, fă ca, împreună cu intrarea noastră să fie și intrarea sfinţilor îngeri, care slujesc împreună cu 
noi și împreună slăvesc bunătatea Ta”. 

1058 În reprezentarea de la Dobrovăț apar si fiinţe umane. 

1059 Luca 22, 19: „Şi luând pâinea, multumind, a frânt și le-a dat lor, zicând: Acesta este Trupul Meu care se dă pentru voi; 
aceasta să faceţi spre pomenirea Mea". 


exclusiv angelicá. De altfel, denumirea inscripționată in fresca bisericii Sfântul Gheorghe de la Mánásti- 
rea Sfântul Ioan cel Nou din Suceava este Dumnezeiasca Liturghie (H OEIA AHTOPTIA - Fig. 31-33), 
ceea ce încadrează arta religioasă a Moldovei medievale în contextul general al artei bizantine. Profesorul 
Constantine Cavarnos, fără a avea dubii, recunoaște tema analizată sub numele de Dumnezeiasca Litur- 
ghie'*%, nume sub care este de altfel consemnată și in Erminia lui Dionisie din Furna'%!. 

Profesorul I.D. Ștefănescu remarcă faptul că „tema se leagă de ceremonia vohodului cel mare și apare 
în arta bizantină în secolul al XIV-lea'%. Compoziţia e gândită în jurul prezenţei Mântuitorului Hristos 
Arhiereu, Care este pictat în spatele unei Sfinte Mese, sub un baldachin, binecuvântând un cortegiu an- 
gelic ce poartă obiectele liturghice importante ale cultului ortodox: potirul cu linguriţă, discul cu acope- 
ráminte, epitaful, cruci, evanghelii, sfeșnice, ripide si cádelnite. Toate acestea sunt inserate în compoziţie 
nu ca un simplu inventar, ci semnificându-se utilitatea lor liturgică. Avem în această scenă o procesiune 
în mișcare, în care îngerii sunt reprezentaţi ca susţinători fizici și mistici ai utilității sacre a obiectelor de 
cult ortodoxe. În forma care este gândită, Dumnezeiasca Liturghie se află în relaţie cu scena Împărtășirii 
Apostolilor din altarele bisericilor. Însumate iconologic, cele două compoziţii susţin semantic desfășurarea 
Liturghiei în spaţiul sacru al naos-altarului. 

O simplă trecere în revistă a tipului de compoziţie propus de Dumnezeiasca Liturghie ne arată con- 
tinuitatea si răspândirea tipului iconografic (Fig. 358-360). Scenei nu i s-a consacrat însă un loc unic de 
apariţie care să fie valabil în întreaga lume creștină. Ea apare în hemiciclul altarului la Peribleptos din 
Mistra si la Snagov în Tara Românească, sau este întâlnită în turlă, așa cum poate fi văzută la Gracanica 
în Serbia, în bisericile macedonene, sau in Moldova!%5. Tot asociată bolților, scena a fost pictată pe pân- 
zele bolților gotice din prezbiteriumul bisericii colegiale din Sandomierz (Fig. 361-364). În acest caz, 
cortegiul îngeresc e reprezentat în spaţii arhitectonice discontinue, unitatea realizându-se prin interac- 
tiune intericonicá. Îngerul cu sfeșnic, pictat pe aceeași pânză cu Pantocratorul, demonstrează unitatea 
semantică a compoziţiei în jurul Acestuia. 

Un caz unic este reprezentarea de la Dobrovăț (Fig. 27, 28, 30, 31), unde scena este pictată pe peretele 
de est al pronaosului'**, O explicaţie cu privire la inedita poziţionare a compoziţiei în pronaosul bisericii 
încearcă să dea Bogdan Bratu, care consideră cá avem de-a face cu un ecou al Tipicului Sfântului Sava, ce 
era în uz în acea perioadă în Moldova, reprezentarea de la Dobrovăț marcând „locul și momentul începe- 
rii de odinioară a Liturghiei propriu-zise”1%5. Considerăm că în căutarea unei explicaţii legate de prezen- 
fa inedită a scenei în pronaos, trebuie ţinut cont de faptul că spre deosebire de toate celelalte compoziţii, 
la Dobrovăț nu este pictată reprezentarea lui 11606 Hristos Arhiereu, Sfânta Masă fiind înconjurată doar 
de îngeri. Concluzia noastră este că la Dobrovăț nu putem vorbi despre aceeași temă, lipsa Liturghisi- 
torului arătându-ne că avem de-a face cu o scenă propedeutică, ce are ca scop pregătirea creștinilor din 
pronaos pentru misterul liturgic ce se va împlini în naos-altar. În acest context, observaţiile lui Bogdan 
Bratu obţin un plus de veridicitate, compoziţia marcând punctul de început al Liturghiei. 

Reprezentarea Dumnezeiestii Liturghii are ca sursă liturgică două ritualuri cu istorie independentă. 
Este vorba despre imnul Heruvimilor introdus între cântările Liturghiei în timpul împăratului bizantin 
Iustin al II-lea (565-578) în preajma anilor 573-5741%6, si de procesiunea ce imită înmormântarea lui 
Hristos!%7, procesiune ce face parte din slujba Deniei de sâmbătă, si se celebrează în seara de Vineri a 


1060 Constantine Cavarnos, Ghid..., p. 61, 62. 

1061 Dionisie din Furna, Erminia..., p. 213. Vezi si traducerea lui Vasile Grecu, in (72727 de pictura... p. 191. 

1062 I.D. Ștefănescu, Jconografia..., p. 59. 

1063 Idem, L I/lustration..., p. 73. 

1064 În reprezentarea de la Dobrovăț, cortegiul liturgic nu este exclusiv angelic, el încheindu-se cu membrii Biserici; Luptátoare, 
format din Rege, preoţi și popor. 

1065 Bogdan Bratu, Icoana Împărăției... p.77. 

1066 Robert F. Taft, The liturgy..., p. 54,55. 

1067 Idem, In the bridegroom's absence..., p. 78-79. 


Săptămânii Pătimirilor lui Hristos. Imnul Heruvimilor marchează rugăciunea liturgică a îngerilor in 
comuniune cu oamenii, iar Denia de sâmbătă argumentează procesiunea cu Sfântul Epitaf, simbol al 
coborârii lui lisus Hristos de pe Cruce. 

Centrată dogmatic pe Jertfa lui Hristos, reprezentarea Liturghiei interacționează simbolic cu două 
elemente plastice întâlnite de asemenea într-o formă compozitionalá asemănătoare în vaste arii geogra- 
fice: Iisus Hristos Agnef (Fig. 365-369) şi Iisus Hristos în mormânt din Proscomidiar (Fig. 370-375). 

O soluţie plastică inedită se întâlnește in naosul bisericii de la Suceviţa, unde Mitropolitul Gheorghe 
Movilă este pictat în timp ce slujește Liturghia (Fig. 308, 376). Preocupări pentru surprinderea plastică 
a evenimentului liturgic au existat si în alte spatii culturale, cum ar fi sculptura cu Liturghia Sfântului 
Grigorie (Fig. 377), realizată în 1480 și păstrată la Berlin în Muzeul Bode (nr.inv. 422). Interpretând 
compoziţia ce reprezintă pe Sfântul Grigorie slujind Liturghia în fata unui altar pe care apare Hristos 
însuși, Loius Réau consemnează faptul că semnificaţiile sacramentale ale acesteia derivă dintr-o icoană 
bizantină oferită de papa Grigorie I cel Mare (590-604) basilicii Sfânta Cruce din Ierusalim. Apariţia 
lui Hristos este considerată de Réau o mărturisire a realităţii existenţei euharistice vii 9?, Chiar dacă nu 
putem să observăm o influenţă artistică directă între cele două reprezentări, ele aparţin aceluiași filon 
semantic și sunt legate de credinţa în întâlnirea reală dintre Cer și pământ în timpul Liturghiei. 


Evenimentele Parusiei 


Referindu-ne la Eshaton, trebuie reamintit că acest eveniment poate fi privit diferit din punct de ve- 
dere istoric. În sine, Eshatonul semnifică timpurile în care se va desfășura existența umană la sfârșitul 
veacurilor durată. El este totuși contemporan istoriei prin forma de existenţă a îngerilor și a demonilor. 
Raportat la existenţa istorică a oamenilor, eshatonul are două aspecte: (1) Comuniunea liturgic-eshato- 
logică accesată mistic în timpul vieţii omenești și (2) eshatonul care se va revela deplin și nemijlocit în 
momentul celei de-a doua veniri a lui Hristos. Momentul revenirii lui Hristos Dumnezeu ca Judecător și 
restaurator al vieţii veșnice, moment numit și Parusie, este însoţit de semne și minuni ce se vor evidenția 
artistic cu ajutorul a diferite elemente plastice care le vor semnifica. Descrierea Parusiei, cât și a zilelor 
premergătoare acesteia, se păstrează în Apocalipsa și în alte fragmente profetice ale Noului Testament. 

Programele iconografice exploatează plastic simbolurile propuse de aceste texte profetice, inserându-le 
în diferite puncte cheie ale decoraţiei murale. Există două compoziţii care sunt dedicate exclusiv momen- 
telor Parusiei [IV.8] : Judecata de Apoi si Ciclul revelațiilor din Apocalipsa. În Moldova secolelor al XV-lea 
şi al XVI-lea este întâlnită doar scena Judecăţii de Apoi. În pridvorul de sud al Bisericii Învierii Domnului 
din Suceviţa a fost pictat Ciclul revelafiilor din Apocalipsa, dar stilul picturii trimite la o perioadă mai târ- 
zie decât cea în care a fost pictat restul ansamblului mural interior și exterior!%?. Chiar dacă Ciclul revela- 
fiilor din Apocalipsa nu se întâlnește complet în secolele studiate, elemente plastice având ca sursă aceste 
revelații se întâlnesc disparat in pictura bisericilor, cum este cazul Mielului biruitor, al Terramorfului, al 
Tronului Hetimasiei, al Timpului rotit ca un sul, al lerusalimului ceresc, al Cerurilor deschise, al Balaurului, al 
Armatei Arhanghelului Mihail, al Femeii ce stă pe lună, al Celor patru îngeri sau al Ploii de foc şi sânge. 

Ca și în cazul celorlalte elemente plastice cu valoare simbolică folosite în iconografie, și acestea ce se 
referă la momentul Parusiei sunt un produs al contextului cultural creștin exprimat în perioade diferite, 
în mai multe regiuni geografice. 


1068 Louis Réau, Iconographie..., Tome second, vol. II, p. 42-43. 


1069 Vezi mentiunile din capitolul (II.7) „Interacțiunea arhitecturá-iconografie în spaţiul propedeutic al bisericii”. 


Fig. 351. Personificári inspirate de Evanghelia Fig. 352. Fildesul bizantin atribuit Fig. 353. În Moldova, majoritatea 


apocrifă a lui Nicodim, cele două personaje legate secolului al XI-lea și păstrat la Museum reprezentărilor Coborârii la iad înfățișează 
sub picioarele lui Hristos sunt prezente pe coperta für Byzantinische Kunst demonstrează personajele din stânga lui Hristos fără 
"Tetraevanghelului dăruit de Ieremia Movilă longevitatea schiţei compoziționale aureole, fapt întâlnit și în spaţiile geografice 
Mănăstirii Sf. Ecaterina - Muzeul Mănăstirii Sinai. folosite pentru a reprezenta Coborârea aflate sub influenţa slavilor de răsărit - 
Egipt. la iad - Berlin. Coborârea la iad. Lublin. Polonia. 


Fig. 354. Icoana pictată pentru biserica din Fig. 355. Coborârea Duhului Sfânt. Relief in Fig. 356. Pe măsură ce puterea imperială bizantină a scăzut 
Witrylow reprezintă pe Hristos salvând fildeș. Provenientá Imperiul Bizantin, a doua și a dispărut, reprezentarea Împăratului din icoana Coborârii 
grupurile de oameni din gurile unui balaur - jumătate a secolului al XI-lea - Museum für Dubului Sfânt (Fig. 355) a fost înlocuită cu imaginea unui 
Muzeum Historyczne din Sanok. Polonia. Byzantinische Kunst. Berlin. rege semnificant al Cosmosului - Naos. Voronet. 


Fig. 357. Impártàsania Apostolilor, sec. VI, Patena descoperită 
la Alep - Muzeul de Arheologie din Istanbul. Turcia. Biserica Nașterea Domnului din Arbanasi. Bulgaria. 

Fig. 359. Slujirea arhierească a lui Hristos este unică, dar revelată in mod diferit universului inteligibil și universului sensibil - Dumnezeiasca Liturghie și 
Împărtășania apostolilor. Altar. Lesnovo. Macedonia. 


Fig. 360. Săvârșită in naos-altar, Sfânta Liturghie aduce alături pe oameni și îngeri în jurul lui Iisus Hristos Dumnezeu. Sistemul de boltire a naosului bisericii 
Sf. Nicolae de la Probota deţine un tambur inferior, unde este pictată scena Dumnezeiasca Liturghie. 


Fig. 484. (stânga) , ... 
arátatu-v-ati ca niște cărbuni 
dumnezeiesti ... cetele 
demonilor cu sabia tăindu- 
le, vitejilor mucenici, cei ce 
sunteţi luminătorii inimilor 
noastre” (Triod) - Sfânt 
militar. Mănăstirea Sfântului 
Antonie. Egipt. 


Fig. 485. (dreapta) „Bine 
săvârșind nevointa Mucenice 
purtătorule de chinuri, și 
păzind credinţa, ai luat 
cununile biruintei, și acum 
stai cu bucurie înaintea 

| lui Dumnezeu” (Minei) - 
Sfântul Gheorghe și un alt 
sfânt militar. Mănăstirea 
Sfântului Antonie de la 

, Marea Rosie. Egipt. 


Fig. 486. , Binecuvántatá 
este oastea Împăratului 
cerurilor. Că de au și fost 
pământeni mucenicii, dar 
s-au sârguit a ajunge la 
vrednicia îngerească; de 
trupuri neingrijindu-se 

și prin pátimiri, cinstei 
celor fárá de trupuri 
invrednicindu-se" (Triod) - 
Cavalcada Sfinților Mucenici. 
Mănăstirea Sfântul Pavel 
"Tebeul. Egipt. 

Fig. 487. „Cu bună vitejie sávárgind calea cea bună, ai biruit pe vrăjmașul cel războinic, Fig. 488. , Tabárá și oaste de mucenici, cu nimic mai prejos decât 
Mucenice” (Minei) - Detaliu Cavalcada Sfinților Mucenici (Fig. 486). tabăra de îngeri pe care a văzut-o patriarhul Iacov, ci în întrecere 


cu ea și egală ei." (Sf. loan Gură de aur) - Detaliu din Fig. 486. 


Fig. 489. (stánga) La 
inceputul secolului al XV- 
lea, regele lituaniano-polon 
Wiadystaw II Jagello este 
reprezentat cálare, intr-o 
compozitie ce surprinde 
incoronarea sa de cátre inger 
- Capela Sfintei Treimi. 
Castelul din Lublin. Polonia. 


Fig. 490. (dreapta) Tot in 
secolul al XV-lea, Teodor 
Vitold, ctitorul bisericii 

din Lujani este reprezentat 
călare - Tablou votiv. Lujani. 
Ucraina. 


Fig. 491. În anul 1547, 
mitropolitul Grigorie Roșca, 
ctitorul exonartexului 

$i picturii exterioare 

de la Voroneţ, asociază 
reprezentarea votivă cu scena 
Biruinfa Sfântului Gheorghe. 
Eforturile pe care le fac 
apărătorii cetăţii pentru a se 
implica alături de Sfânt în 
lupta asupra balaurului ne 
arată că întreaga compoziţie 
este gândită în sensul 
apărării cetăţii creștine, 
Sfântul Gheorghe fiind 
imaginea intervenţiei divine 
- Exteriorul bisericii de la 
Voroneţ. 


i ~ dic: 1 
Fig. 492. În panoul de fildeș păstrat la Bode Fig. 493. Pe șantierul arheologic dela Fig. 494. Cripta unde au fost descoperite osemintele este pictată, 
Museum, deasupra Sfinţilor 40 de mucenici, Halmyris-Murighiol a fost descoperit deasupra spaţiilor pregătite pentru așezarea trupurilor martirilor 
în ceruri, este reprezentat Hristos Judecător, mormântul Sfinţilor mucenici Epictet fiind reprezentată o cunună - Mormântul Sfinţilor Epictet si Astion. 
Cel ce va trimite asupra lor cununile biruintei şi Astion. Halmyris-Murighiol. Tulcea. 


- Berlin. 

Desi domnul Gabriel Herea pleacá de la un concept preluat de la alti 
autori = „Spaţiul cale”, formulat de Heinrich Lützler — el il 
îmbogățește si îl aplică, de o manieră personală și convingătoare, la 
analiza arhitecturii bisericilor din Moldova, discutând despre un 
„Spațiu al pregătirii” și un „Spaţiu al împlinirii”, plecând de la premisa 
modelului biblic al Cortului revelat lui Moise si pus în operă în Templu 
de David şi Solomon, regăsit în esenţa sa în structura spaţială a 
lăcaşurilor moldoveneşti, care în forma lor dezvoltată includ, în primul 
tip de cale exonartexul, pronaosul și gropnita, iar în cel de al doilea 
naos-altarul. 


Prof.Univ.Dr. Tereza Sinigalia 


Am apreciat nu puţine analize ale autorului, dovedind un spirit critic 
ascuţit. Este cazul cercetării celor trei tipuri iconografice ale „Rugului 
aprins”; cea asupra teoriilor laicizante privitoare la pictura exterioară 
din vremea lui Rareș, unele tinzând a o transforma într-o „gazetă de 
perete” sui generis a vechii Moldove... Remarcabile sunt observaţiile 
sale privitoare la partea recent restaurată a picturii de la Pătrăuți, mai 
ales cele privitoare la iconografia constantinianá si la „Judecata de 
apoi” de pe peretele exterior vestic — sau cele privitoare la scenele cu 
sugestii trinitare de la Suceviţa (sugestia antiprotestantă e interesantă, 
dar mă întreb dacă aici nu avem în primul rând o influenţă emergentă a 
picturii ruse). 


Academician Răzvan Theodorescu 


Privită în ansamblu, lucrarea părintelui Herea Gabriel Dinu reprezintă 
un demers original prin care aduce o reală contribuţie la dezvoltarea 
cercetării interdisciplinare atât în domeniul istoriei artei cât si în 
domeniul teologiei sau filosofiei. Apreciem efortul deosebit pe care l-a 
depus în elaborarea acestei lucrări, un efort intelectual dublat de un 
efort existenţial, marcat nu doar de slujirea asumată într-o biserică 
medievală, ci si de „pelerinajele” de studiu în diverse ţări pástrátoare 
ale tezaurului simbolic, estetic și teologic creştin. 


Prof.Univ.Dr.Pr. Gheorghe Popa 


Considerăm că ansamblul amplu de informaţii bine documentate 
(texte biblice, imnografice și patristice), consemnate și organizate 
într-o formă clară si concludentá, aduse împreună cu un numeros 
material ilustrativ ca parte necesară în vederea comparării textelor 
sursă cu imaginile ce contin elemente artistico-simbolice si al 
argumentării existenţei unui context cultural semnificativ în Moldova 
medievală, poate constitui aspectul principal al contribuţiei ştiinţifice 
din Teză. 


Conf.Univ.Dr. Carmen Cecilia Solomonea 


